text:
Prima guerra munniali
La Prima guerra munniali (pi li cuntimpurànii Granni guerra) fu lu cunfrittu accuminzatu lu 28 di giugnettu dû 1914 doppu l'ammazzatina di l'archiduca Franciscu Firdinannu, aredi di lu tronu di lu Mpiru Austru-Ungàricu, chiumputa a Sarajevu (Bosnia) lu 28 di giugnu dû 1914 di parti di lu studenti nazziunalista serbu-busnìacu Gavrilo Princip, e accabbatu l'11 di nuvèmmiru dû 1918 cu la rinnuta di la Girmania.
sò accuminzagghia la Prima guerra munniali vidi lu ncontru di lu Mpiru cintrali di Girmania e Austria-Ungarìa contru a la Serbia, lu Muntinegru, lu Bergiu e li nazzioni di la Ntisa Trìplici: Francia, Regnu Unitu (chî Dominion) e la Russia.
Lu cunfrittu s'allaricau succissivamenti a chiù nazzioni. Traseru n guerra alliati di lu Mpiru cintrali: Lu Mpiru Uttumanu (1914) e la Bulgarìa (1915).
Traseru n guerra alliati di la Ntisa Trìplici: lu Giappuni (1914), L'Italia, ca lassau l'Allianza Trìplici (1915), lu Portugallu (1916), la Rumanìa (1916), li Stati Uniti (1917), Panama (1917), Cuba (1917), la Grecia (1917), lu Siam (1917), la Libberia (1917), la Cina (1917), lu Brasili (1917), lu Guatemala (1918), lu Nicaragua (1918) è lu Costarica (1918).
Tutti li cuntinenti participaru accussì ca si potti difiniri la guerra comu "munniali", pi la prima vota ntâ storia.
Ntâ Turchìa[cancia | cancia la surgenti]
Lu 25 di aprili dû 1915 nu squatruni di l'Australia e dâ Nova Zilanda cummattìa: li forzi d'ANZAC attàccanu la Turchìa ntâ pinisula di Gallìpuli unni mòrinu tanti surdati d'ogni latu.


c: text/html

text:
Perna
La perna o perla è na cuncrizzioni tunniggianti di matiriali variu, speci di matriperna, ca si forma attornu a nu corpu stràniu (un cocciu di rina, un parassitu nicu, ecc.) ntô mantellu di certi mulluschi bivarvi, a li voti attaccata ê varvi dâ cunchigghia, assai priggiata pi lu sò làrugu utilizzu n rificiarìa.
La perna naturali, vera, accidintali è chidda origginata senza nterventu di l'òminu, pi ntroduzzioni casuali di nu corpu estràniu ntâ cunchigghia di lu mulluscu giniraturi, mentri la perna fàusa, artificiali è chidda attinuta cu mètudi vari a imitazzioni di chiddi naturali.

robotstxt: allowed

filter: keep


text:
5 di giugnu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1224: Fidiricu II di Svevia stabbilìu l'Univirsitati dî Studi di Nàpuli
- 2006: U contingenti talianu in Iraq subisci n'attentatu (un surdatu muortu e quattru feriti).
Nati[cancia | cancia la surgenti]
- 1723: Adam Smith, econumista brittànnicu
- 1878: Pancho Villa, rivuluzziunariu missicanu
- 1883: John Maynard Keynes, econumista britànnicu
Morti[cancia | cancia la surgenti]
- 2004: Ronald Reagan, prisidenti miricanu


text:
Groenlannia
La Groenlannia (n danisi: Grønland: "Tirra Verdi", e n groenlannisi: Kalaallit Nunaat: "Tirra di l'Omini") è l'isula cchiù granni dû munnu (l'Australia è un cuntinenti), arraccupunata di ghiacci ppi l'84% dâ sô superfici.
Storia[cancia | cancia la surgenti]
La Groenlannia fu una dî culonii dâ Norveggia nzinu ô 1814, quannu passàu sutta il cuntrollu dâ Danimarca; ma fu sulu ntô 1953 c'addivintàu parti dû regnu danisi. Fu tirritoriu danisi nzinu ô 1979, quannu a l'isula ci fu cuncidutu l'autocuvernu (hjemmestyre) dû Folketing, lu parramentu danisi. La liggi trasìu n viguri l'annu siquenti.
Pulitica[cancia | cancia la surgenti]
La Riggina dâ Danimarca riggina Margarita II di Danimarca arresta lu capu di statu dâ Groenlannia. Fu parti dâ Cumunitati Ecunomica Europea, comu tirritoriu danisi, dû 1972 ô 1985 quannu dicidìu di nescìrinni ccu referendum. La Groenlannia resta tirritoriu danisi, puru si geograficamenti la Groenlannia fa parti dâ placca cuntinintali amiricana.
LA sula càmmara, è diciutu Landsting. Havi 31 rapprisintanti vutati dô pòpulu ccô votu prupurziunali e arrestunu ô putiri ppi 4 anni. Vènunu macari du' rapprisintanti vutati ppô parlamientu danisi, lu Folketing.
Lu capu cuviernu èni lu Primu ministru dâ Gruellànnia, paccamora Hans Enoksen. Lu 25 nuvèmmiru dû 2008, lu 76% dô pòpulu diçiu seni ccô Referendum gruellannisi ppâ Liggi dô cuvirnarisi (Autunumia).
La capitali capitali dû Groenlannia è Nuuk (Godthåb, 'n lingua danisi). La citati havi 13.000 abbitanti cumposta a l'80% di groenlandisi e ô 14,5% di danisi.
Ecunumia[cancia | cancia la surgenti]
Lu GHRG (Greenland Home Rule Government) fici na pulítica fiscali strinciuta â fini dô 1980, ca iu n favuri ô surplus ntê cunta púbblichi mantiniennu a mflaziuni vascia. La Gruellànnia appiersu suffriu ppi curpa di na críscita ecunòmica tinta ntô 1990, ma dô 1993 la cunumia soi iu miègghiu.
Culligamenti[cancia | cancia la surgenti]
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu


text:
Partitu Cumunista Italianu
Lu Partitu cumunista italianu o PCI fu nu partitu pulìticu talianu funnatu ntô 1921, cô nomu di Partitu cumunista d'Italia (Pcd’I), a sècutu dâ scissioni di l’ala di estrema manca dû Partitu sucialista italianu (PSI). Lu PCI si rifacìa a la spirienza dâ rivuluzzioni bulscevica dû 1917 e li funnaturi di stu novu partitu, ca appoi avissi addivintatu lu cchiù granni e mpurtanti partitu cumunista di l’Europa uccidintali, foru Antoniu Gramsci, capu di nu gruppu di Turinu ca s'aricuggheva ntornu a la rivista "L'ordine nuovo" e Amadeo Bordiga, funnaturi dâ rivista "Il Soviet"
Storia[cancia | cancia la surgenti]
Lu primu sicritàriu dû partitu, dô 1921 nzinu a lu 1926 fu Bordiga, mentri ca la lìnia dû partitu vinni fissata di Gramsci e di Palmiro Togliatti ntê accussì diciuti "Tesi di Lione", unni si ittàvanu li basi pâ custruzzioni di nu partitu di massa.
Nnô 1926 Gramsci vinni misu n càrciri e cunnannatu a vint’anni, ma ntô 1933 fu scarzaratu pi mutivi di saluti e appoi murìu di malatìa ntô 1937.
Misu fora dâ liggi dû fascìsimu e cu li dirriggenti cui carzaratu e cui ammucciatu, lu Pcd'I s'urganizzau ntâ clannistinitati e fici nu centru di cuurdinamentu a Pariggi; nnô 1943, doppu ca lu Ntirnazziunali Cumunista (Comintern) vinni sciugghiutu, lu Partitu cumunista d'Italia (Pcd’I) canciò lu nomu 'n “Partitu Cumunista Italianu” (Pci).
Nta l'anni Trenta, cu tutta la riprissioni fascista n Italia e l'alluntanamenti dintra ô partitu stissu, arriniscìu a supravvìviri sutta la guida di Togliatti. Ntâ guerra partiggiana, assai mpurtanti fu lu cuntribbutu dê sò militanti ntra lu 1943 e lu 1945.
Tanti forzi pulìtichi ca s'avìanu apprima junciuti ntra d'iddi ntâ risistenza cuntr'a li tudischi, finuta la guerra, si scuntraru assai malamenti e s'àppi ntô cuntinenti talianu na secunna guerra civili di ntisitati vascia ca durau nzinu ô 1948, quannu lu PCI abbannunò l'idìa di pigghiari lu putiri câ forza. Dô 1956, cu Palmiru Togliatti, sicritàriu dû partitu di quannu avìanu ncarzaratu a Gramsci, lu PCI accuminzò a tiurizzari na "via taliana ô sucialìsimu"
Enrico Berlinguer, sicritàriu dû partiru dô 1972 ô 1984, arrassò sempri chiossai lu PCI di Mosca, facènnusi sustinituri di l'eurucumunìsimu, ca fu lu tintativu d'attruvari na 'terza via' ntra lu mudellu suvièticu e chiddu di li granni sucialdimucrazzìi dû Nord Europa; ma l'arrassamentu dâ Russia s'àppi macari picchì tanti cumunisti taliani e lu stissu Berlinguer, criticaru e pigghiaru li distanzi di li viulazzioni dê diritti umani faciuti di l'URSS. Ancora Berlinguer tiurizzò la stratiggìa dû "cumprumessu stòricu" tra lu PCI e la Dimucrazzìa Cristiana, ntra cumunisti e cattòlichi.
Pi tant'anni fu lu Partitu cumunista cchiù granni e putenti di l'Europa uccidintali e nta l'Italia fu lu secunnu partitu pulìticu doppu la Dimucrazzìa Cristiana.
Sciugghiuta[cancia | cancia la surgenti]
Lu Partitu Cumunista Talianu si sciugghìu a lu 3 di frivaru 1991, quannu la chiossai di li diligati guidati dô sicritàriu Achilli Occhetto, nn'addicritò la sciugghiuta nti lu XX Cungressu Nazziunali e, ntô stissu tempu, prucramò la custituzzioni dû Partitu Dimucràticu di la Sinistra (PDS). Na parti cunzistenti di la minuranza di sinistra si jincìu, mmeci, nnô "Muvimentu pi la Rifunnazzioni Cumunista" , ca, nzèmmula a Dimucrazzìa Prulitària e àutri gruppi, fici lu Partitu di la Rifunnazioni Cumunista (PRC).


text:
Immanuel Kant
Immanuel Kant (22 di aprili, 1724 - 12 di frivaru, 1804) era nu filòsufu tudiscu. Nascìu a Königsberg, Prussia (ca camòra si ciàma Kaliningrad e ppartèni a Russia), e murìu ddà videmma. Studiàu la filusufìa a l'Università di Königsberg, e doppu addivintàu prufissiuri di filusufìa. Iddu appi nu ntiressi particulari nnâ nova tiuria dâ fìsica di Isaac Newton.
Doppu avennu accabbatu li soi studî, si ncuntràu lu filòsufu ngrisi, David Hume. Hume stava assicutannu na tiuria di skepticism, ca cc'era nenti chi putìa dari la sicurezza ê nostri spirenzi.
Kant s'arristàu anticchia dilusu doppu avennu sintitu sta tiuria di Hume, ma cci fici circari nautra strata ùnica tra skepticism e lu dogmatismu, nparticulari era assai nfluinzatu di Jean-Jacques Rousseau e li soi pinzeri supra la duttrina murali e la quistioni dâ libbirtati.
Oi si chiama la filusufìa di Kant: la filusufìa crìtica. La sò òpira cchiù canusciuta è «La Critica dâ Raggiuni Pura» (Kritik der reinen Vernunft) chi vinni pubbricatu ntô 1781.
Ô principiu dû sèculu XX li tiurìi di Kant vinniru ritruvati di na nova ginirazzioni di filòsufî tudischi, furmannu nu gruppu chiamatu novu-kantinismu, e iddu arresta na granni nfluenza finadora.
Taliati puri[cancia | cancia la surgenti]
- John Locke, (1632-1704) lu funnaturi britannicu di l'illuminismu criticu


text:
Mérida (Venezzuela)
Mérida (ppi estesu Santiago de los Caballeros de Mérida) è na cità venezzuelana situata intra regione andina, capitale du Statu omonimu e dû municipiu Libertador.
È una di principali lucalitati de l'Andi venezzuelani. Fu funnata ntô 1558. Facia parti du Viciriami dâ Nuova Granada, ma passò sutta la giurisdizzioni dâ Capitaneria Ginirali dû Venezzuela, svulgennu nu rualu attivu duranti la Guerra di Nnipinnenza. Mérida conta chiossai di 300.000 abitanti e l'area mitropulitana agghica a 450.000 unità. È sedi di l' Università di l'Andi e di l' Arcidiocesi di Mérida. Inoltri vanta la teleferica chiù avuta e la secunna chiù lonca dû munnu. È lu cchiù granni centru universitariu e turisticu dill'ovest venezzuelanu. A città è situata supra n'altopiano itra a valle du ciumi Chama. A località de Mérida se trova a n'altitùdini de 1.600 mslm. Ô funnu si ergi la a cima chiù àuta dû paese: lu Pico Bolívar.
Storia[cancia | cancia la surgenti]
A citati ricevette u so nume du fondatore Juan Rodríguez Suárez ca la vattiò in chistu modu in onore ara sa città natali, Mérida in Estremadura. Tuttavia, Juan de Maldonado la rivattiò San Juan de las Nieves. Ntò 1559, tornò a camgiare u nume, optandu 'sta vota per Santiago de los Caballeros. Gradualmente si adottò a denominazzione Santiago de los Caballeros de Mérida, forma ca combinava le denominazioni finu ad allora adottate.
La cità di Merida, capitali attuali dâ cumunità autonoma di l'Estremadura, pigghia lu nomu di Emerita Augusta na città spagnola pupulata ai tempi di Augustu con surdati congidati di l'esercitu, li quali si stanziarono intra nu villaggiu già esistente. 'Ncangiu alli antichi abitanti fu concessa la cittadinanza rumana. Un avutro fattu comune tra a Mérida spagnola e chilla venezzuelana è che in entrambe le città esistedi n'affluente du ciumi principale curu nomu di Albarregas.
Clima[cancia | cancia la surgenti]
A differenza da maggior parte del Venezzuela, ca possiedadi prevalentemente nu clima tropicale (ca varia tra i sottoclassi clima equatoriale e clima della savana), ccu picciule aree caratterizzate da clima steppico (sub-tropicale, molto seccu e ventusu cumu itra u statu Falcón), itra a valle de Mérida u clima è temperatu, definito clima de muntagna. Chista particolarità è legata ara situazzione giografìca da città, circondata de muntagne avute chiù di 4.500 metri, nel bel mezzo del ramo venezzuelano da cordigliera dell'Andi, supra de n' altopianu attornu alli 1500 metri de quota.
Puru si l'inquinamentu atmosfericu ha generatu 'ncrementi locali da temperatura, chista si mantene chiuttostu vascia rispettu a chilla di avutre città 'mportanti du paese, ccu dati ca oscillanu tra i 18 °C e 24 °C, determinando un promedio generale di 22 °C. I chiovamianti sunu di intensità media durante il periodo chiuvusu, dal mese di aprile fino a novemmeri. A temperatura da città variadi da nord a sud da città a causa dell'avutizza variabile dell'altopianu declinante. U nord da città si trova chiù in avuto, a circa 1700 m sul livellu du mare, manteniennu na temperatura promedio di 19 °C. A parte inferiore possiede un clima chiù cavudo pecchì si trova a circa 1300 m, ccu na temperatura media de 21 °C.
U Venezzuela se trova intra na zona intertropicale, ppe chissu l'ampiezza termica intra-annuale (valori misurati are stesse ore nto corsu de n'anno) è pocu significativa. U stessu avvenadi con Mérida, ca intra u mese de agusto, registradi temperature simili a chille rilevabili in analoghe condizioni a mezzogiorno di jennaru.
Aru contrariu, Mérida tenadi na elevata escursione termica giornaliara, vistu ca si trovadi versu l'internu du continente, luntanu dall'azione mitigante di mari e dell'oceano, e la grande avutizza, ca a livellu di tropici portadi a n'intenso irraggiamentu solare, rende quantitativamenti moltu rilevanti l'ampiezza termica jiornaliara (valori presi inta u corsu du stessu jurnu). Tra u jurmi e a notte può registrarsi una variazione superiore ari 10 °C, con jiornate soleggiate aru matinu e ventose de notte, che registrano oscillazioni de 20 °C. De notte e temperature possono scinnare a meno di 15 °C, e re minime unn superanu mai i 20 °C. E temperature massime se verificanu de jurnu, e de solitu stannu attornu ari 25 °C, raramente superano i 30 °C. U limite inferiore de medie jiornaliari è de circa 20 °C. [1]
Ecunòmia[cancia | cancia la surgenti]
Ntà l'annu 2001, a città di Merida aviva unu tra i minori innici de povertà du Venezzuela. Seconnu u censimento de chill'annu (2001) aviva n'innice de povertà du 18,09%, pocu superiore soltantu a chillo de San Cristóbal (17,05%) e a chillo di quartiari chiù eleganti di Caracas, cume u municipiu Chacao (8,69%), Baruta (11,22%) e San Antonio de Los Altos (6,13%) ntò statu Miranda. [3]
L'economia da città ha 'ncuminciatu a trasformarsi dell'iniziu du XX seculu. L'agricoltura è stata tradizionalmente parti 'mportante de l'attività economiche de Mérida, granne centru de distribuzzione di prodotti agricoli du statu Mérida. Inoltre ntri dintorni se localizzavanu 'mportanti fattorie dedicate ara produzione de canna de zuccaro, ca fornirono trasute ca impulsarono a costruzione de nu zuccarificiu duve si processava tutta a canna de zuccaro prodotta a Mérida. Attualmenti u zuccarificiu è abbandonatu ed è statu convertitu intra nu museu.
Aùtri pruggetti[cancia | cancia la surgenti]
Nuti[cancia | cancia la surgenti]
- ^ Tutiempo: Registros diarios de temperatura de la ciudad de Mérida desde 1994.
- ^ F.A.V: Promedios climatológicos de Venezuela (1951 - 1980). Ciencias de la Tierra. ISBN 980-312-247-9
- ^ (Fuente:INE [1])


text:
Buscemi
Buscema (Prununcia IPA: [bu'ʃeːma]; latinu: Buxema o Bussema; Qal'at abî Śâmah in àrabbu prununciatu (IPA): [qal'ɑh aˌbuːʃaː'mɑh]) è 'nu cumuni di 1.147 abbitanti dâ pruvincia di Sarausa. L'abbitanti sû chiamati buscimisi 'n sicilianu e "buscemesi" 'n italianu.
Etimoluggìa[cancia | cancia la surgenti]
L'origgini di lu nomi mudernu veni ri ll'arabbu Qal'at abî Śâmah ca putissi siri 'ntisu comu "Castjeddu ri chiuddu cô nju" o "câ vogghia" pi quantu ni veni cuntatu rô giografu Idrisi[1]. Qal'at ca significa castjedduu truvamu macàri ndi autri città siciliani (Caltagirone, Calatafimi, Calascibetta) picchì si tratta ri 'nu puostu di granni 'mpurtanza strategica e Buscemi havi 'na buona visuale dâ Vaddi rill'Ànapu, a diffirenza cu sti paìsi èni ca cô tjempu stu toponimu ndo nomi di Buscemi s'ha persu. L'omu cô nju nveci è nu probabbili riferimentu a Maomettu, nfatti si cunta ca iddu avìa nda schina nu ranni nju chiamatu u Siggillu râ profezzia (Khatam An-Nubuwwa).
Autri denominazzioni hana statu Abu Xamah, Abuxama (unni a x veni prununciata comu 'na [ʃ]); latinizzata ndo periudu normannu in Buxemma e Bussema. Buscemi èni macàri nu cognomi diffusu assai nda Sicilia orientali[2]. Steve Buscemi èni unu rê cristiani cchiù famusi cu stu cognomi.
Giografìa[cancia | cancia la surgenti]
Buscemi si trova 52 chilòmetri a Ovest ri Saracusa, 45 a Nord ri Raùsa e 70 a Sud ri Catania. È situata sui Munti Ibblei, 'n capu ô munti Vignitti (jàutu 788 m s.l.m.), e u çiumi Ànapu ci passa ndo territoriu; vicinu ê lochi storici rill'antica Akrai, ri Casmeni e râ Necropoli di Pantalica. I cumùni cchiù vicini sû Bucchjeri e Palazzuolo Acrèidi ca sû luntani menu di 10 chilòmetri.
Storia[cancia | cancia la surgenti]
Si penza ca li primi abbitanti dô paisi arrisàlunu a l'età dô bronzu, secunnu li ritruvamenti di l'archiòlugu Paulu Orsi. Àutri tracci dô paisi avemu ntô pirìudu dâ duminazzioni àrabba, nfatti l'etimoluggìa dô nomi di 'stu paìsi fu 'n principiu "Qal'at Abisciama". Ndo so territoriu ci sû macàri li ritrovamenti di l'antica Casmeni, culonia greca dô 644 a.C. Lu paìsi fu distrurutu completamente quannu ci fu lu tirrimotu dô 1693.
Munumenta[cancia | cancia la surgenti]
- Chiesa Matri;
- Chiesa di san Giàcumu;
- Chiesa di sant'Antuninu;
- Chiesa di san Vastianu;
- Santuariu dâ Maronna rô vuoscu;
- Chiesa dô Carmini;
- Resta dô castello dê Requisenz;
- Chiesa rupestri di san Petru.


text:
Sicilia (èbbica bizzantina)
L'ébbica bizzantina in Sicilia accumenza cu la cunquista dâ Sicilia all'Ostrogoti ntô 551, e si finisci cu l'uccupazzioni arabba dâ Sicilia, cuminzata a Mazzara ntô 827 e cumpritata ntô 878 cu la cunquista di Sarausa e quarchi annu doppu Catania e Missina. Pi tuttu stu pirìudu la Sicilia fici parti di lu mpiru bizzantinu. La prisenza e la cultura bizzantina supravvissi pi tuttu lu piriudu àrabbu grazzî â na rilativa tulliranza armenu nzinu a libbirazzioni nurmanna â fini di lu dudicèsimu sèculu
Ìndici
La Sicilia bizzantina[cancia | cancia la surgenti]
Quannu Ravenna vinni accupatu dî Longubbardi nnô menzu dû sèculu VI, Siracusa addivintau lu centru dû mperu bizzantinu ntô punenti. Lu grecu pigghiau lu postu dû latinu comu la lingua ufficiali e li riti dâ cresia greca vìnniru adattati. Ntra l'anni 663 e 668 Siracusa addivintau la sedi dû mpiraturi Custanti II, e puru lu centru dâ cresia pi tuttu la Sicilia.[1]
La Sicilia nta ddì sèculi era na terra di fruntera. Siddu finu a Custanti II la principali prioccupazzioni dû cuvernu bizzantinu era di difènniri l'isula dê barbari vinuti dû nord, doppu la morti di Mecèzziu, chi succidìu a Custanti ntô 668, la Sicilia fu minazzata puru dê mussulmani, chi pruvarru a tràsiri ripitutamenti e sacchiggiaru la cità di Sarausa ggià ntô 669 o 670.
Lu diclinu[cancia | cancia la surgenti]
La fini dâ duminazzioni bizzantina dâ Sicilia è liata â vicènna di Eufemiu, nu ginirali bizzantinu, secunnu certuni vìttima dûn complottu. Li tassi dumannati dê bizzantini èrunu assai àuti, e iddu, assai carismaticu, versu lu 823 riniscìu a fàrisi elegghiri mpiraturi, cuntrullannu na Sicilia chi si vulìa nnipinnenti dû controllu bizzantinu. Quannu li bizzantini ripigghiarru lu controllu dâ Sicilia, Eufemiu dumannau l'aiutu di l'àrabbi di Kairouan, e ntô 827 participau ô sbarcu àrabbu a Mazzara, chi marcau l'inizziu dâ cunquista arabba dâ Sicilia, e la fini dû duminiu bizzantinu dâ Sicilia.
La prisenza bizzantina doppu lu 827[cancia | cancia la surgenti]
Li bizzantini riniscèrru a cuntrullari ancora pi dicènni diversi zoni dâ Sicilia orientali. Accussì, Muòrica ntô 844-845; Sarausa ntô 878 doppu n'assediu luoncu, Taurmina ntô 902 e l'ùrtumu avampostu bizzantinu, Rumetta fu pirdutu sulu ntô 965.
Puru doppu la cunquista arabba, la pupulazzioni ristau mpruntata â cultura bizzantina, grazzî a rilativa libbirtati di cultu cuncissa di l'arabbi. Quannu li nurmanni agghicarru a Palermu ntô 1072, truvaru nu vìscuvu bizzantinu, Nicodemu, pi fàrisi fari la missa di cilibbrazzioni dâ libbirazzioni di l'arabbi.
Li munumenta[cancia | cancia la surgenti]
Nun sunnu assai li tracci chi li bizzantini lassaru. A Castigghiuni si pò taliari na chiesia di èbbica bizzantina. A Catania na chiesa dû VI sèculu, ntitulata a Santa Maria dû Rutunna, è ancora visibbili ntâ zona archiològgica di l'Odeon. Si pò diri chi nu stili tipicamenti bizzanzinu si pò asciari ntê monumenta di èbbica Nurmanna, comu li musàici dâ cattiddrali di Munriali.
Pirsunaggi stòrici ntâ Sicilia bizzantina[cancia | cancia la surgenti]
- Agatuni, primu papa sicilianu, tra lu 678 e lu 681.
- Liuni II. Succissuri di Agatuni fu papa nzinu ô 683.
- Custanti II, mpiraturi bizzantinu chi eligghiu Sarausa comu capitali di lu mpiru tra lu 663 e lu 668.
- Mecèzziu, fici ammazzari Custanti II e si fici pruclamari mpiraturi bizzantinu a Sarausa.
- Belisariu, libbirau la Sicilia dê barbari.
- Giorgiu Maniaci, ginirali bizzantinu chi pruvau a libbirari la sicilia de l'arabbi, ntô 1035.
- Eufemiu, ginirali bizzanzinu, prucramatusi Re di Sicilia tra lu 823 e lu 827
- Nicodemu, viscuvu ortodossu di Palermu ntô 1072.
- Tibberiu, usurpaturi ntô 718
- Elpidiu, usurpaturi ntô 781
Rifirimenti[cancia | cancia la surgenti]
- ^ Smith, Denis Mack, (1968) A History of Sicily: Medieval Sicily 800—1713, Chatto & Windus, London, ISBN 7011 1347 2


text:
Prugrammazzioni liniàri
A prugrammazzioni liniàri (PL o LP 'nta lingua angrisi) eni dda branca di la ricerca upiratìva ca si occupa di sturiari algurittima ppi prubblema d'uttimizzaziona liniàri Nu prubblema eni dittu liniàri si sia a funzioni ubbiettivu sia li vincola sunu funziona liniàri. 'Nta matimatica, a prugrammazzioni liniàri (LP) eni na ticnuloggìa ppi ottimizzazioni di na funzioni uggittiva liniàri.
Informalmenti a prugrammazziuni liniàri ditermina a manèra p'addicidiri a miegghiu manèra ppi raggiungiri lu miegghiu risultatu (comu, ppa isempiu lu massimu prufittu o lu costu cchiu vaschiu) 'nta nu mudellu matimaticu e data na lista di primessi arrapprisintati di iquazzioni liniàri. A prugrammazzioni liniàri ppo ssiri appricata a diversa campi di studiu.
Cchiu ssai eni iusatu 'nta l'affari e 'nta li situazziona icunomica, ma ppo siri macari usatu ppi prubblema 'ngigniristichi: ppa isempiu trasporta, inirgia, tilicumunicazziona e pruduzziona di beni.
Storia dâ prugrammazzioni liniari[cancia | cancia la surgenti]
Lu prubblema d'arrisovviri nu sistema di iniguaglianzi liniàri accumenza cu Fourier ca strummintau l'iliminazzioni Fourier-Motzkin.
A prugrammazzioni liniàri comu nu mudellu matimaticu s'asviluppau duranti a Sicunna Verra Munniali ppi pianificari li spisi e l'intrati ppi arridurri li costa ppi l'isercitu e 'incrimintari li perditi ppi li nimici.
A statu tinutu ammucciatu finu a lu 1947.
Duoppu a verra nu munzieddu d'industri truvarru sta prugrammazioni utili ppi urganizzarisi uogni gghiornu.
Li funnatura di stu suggettu sunu Leonid Kantorovich, nu matimaticu russu ca asviluppau li prubblema di prugrammazioni liniari 'nta lu 1939, George Dantzig, ca pubbricau lu metudu semprici 'nta lu 1947, John von Neumann, ca asviluppau a tiurìa da dualitati lu stessu annu.
Lu prubblema di prugrammazioni liniàri a statu mustratu ssiri arrisulvibbili 'nta lu tiempu pulinomiali di parti di Leonid Khachiyan 'nta lu 1979, ma na rivuluzzioni pratica e tiorica cumparìu nta lu 1984 quannu Narendra Karmarkar antruducìu lu metudu di lu puntu 'ntiriuri pp'arrisovviri li prubblema di prugrammazziona liniàri.
L'isempiu urigginali di Dantzig 'nta lu truvari a miegghiu accuppiata di 70 pirsuni ppi 70 travagghi simplifica l'utilitati da prugrammazzioni liniàri.
Lu putìri ilabburativu ppi cullaudari tutti li pirmutazziona e sciegghiri a miegghiu situazzioni eni ranni.
Lu nummiru di li cunfigurazziona pussibili eni cchiu ranni di lu nummiru di li particeddi 'nta l'universu.
'Nta ogni casu, siervunu picca sicunna ppi truvari a suluzzioni uttimali 'mpostandu lu prubblema comu nu prubblema liniàri e appricannu lu algurittimu Simplex.
A tiurìa i rarrieri a prugrammazzioni liniàri arriduci drasticamenti lu nummiru di suluzziona uttimali pussibbili ca ana ssiri cuntrullati.
Utilizza[cancia | cancia la surgenti]
A prugrammazzioni liniàri eni un campu di ottimizzazzioni cunsidirevuli ppi diffirenti ragghiuna.
Nu munzieddu di prubblema pratici 'nta a ricerca upirativa ponu ssiri spressi comu prubblmea di prugrammaziona liniàri.
Certi casi spiciàli di prugrammaziona liniàri comu lu prubblema di flussu di riti e li prubblema di flussu di multicumuditati sunu cunzidirati abbastanza 'mpurtanti.
Chissu sintissi a ddiri ca a funzioni ubbiettivu po ssiri macari scritta comu:
aviennu 'nnicatu ccu
- NV lu nummiru di li variabbila ca addiscrivunu lu prubblema;
- lu vitturi di li cuifficienta dâ funzioni ubbiettivu;
- lu vitturi di li variabbili.


text:
Ffuoco
'O ffuoco è na furma 'e cumbustione. 'A parola ffuoco è cumunemente juto a ddicere â cumbinazione 'e nu bagliore lucente sistemato a na granne quantità 'e calimma cacciata durante nu pruciesso rapido autoalementato 'e ossidazione esotermica 'e ggas cumbustibbele relassate 'a nu carburante.
'E ffiamme songo nu cuorpo gassoso ca lassa calimma e luce. 'E ffuoche se appicciano quanno nu carburante è suggetto a calimma o ata furma 'e energia, ad esempio nu micciariello o macchinetta, e songo alementate 'a scarrecate succiesive 'e energia termica, fino ca tutt' 'o carburante cumbustibbele nun è stato cunzumato.


text:
Venezzuela
Lu Venezzuela (In Spagnolu Ufficialmenti República Bolivariana de Venezuela). È nu statu dell'Amèrica Miridionali ntà parte settentrionali du continenti, bagnatu du du mare de l'Antilli e dill'Oceanu Atlanticu e confine ccu Colombia, Brasile e Gujana. Tenadi na Superficie de 912.050 km², però rivenniche puru nu territoru de 150.000 km² intra a Gujana. E' na repubblica federali, cu parlamentu bicamerali. A capitali è Caracas.
Giografìa[cancia | cancia la surgenti]
Ambienti Natuali[cancia | cancia la surgenti]
Li Andi venezzuelane, a Ovest, su costituite de dua cordigliere ca se diriggianu versu a costa aggirannu u baciunu costieru du lacu de Maracaibo. A prima Cordigliera chilla de Perijà, percorredi a parte ovest du lacu, lungu u confine tra Colombia e Venezzuela, metre a sicunna, chilla de Mérida, se dirigiadi versu nordest, duvu culminadi cullu Pico Bolívar (5007 m), e prosegue versu est, a formare a cordigliara da Costa, ca se spingiadi verso a Valle dill'Unare.


text:
Ggherbi
Li Ggherbi sunnu n'arcipèlacu ca s'attrova nun arrassu dâ costa dâ Tunisìa miridiunali. Lucalitati turìstica rinumata, ntô mediuevu appartinni puru ô regnu di Sicilia.
Li Ggherbi e la Sicilia[cancia | cancia la surgenti]
Ntra lu 1148 e lu 1160 tutti li lochi stratèggici di l'Africa dû nord tra Tripuli e Mahdia, cumprinnennu videmma li Gerbi eranu cuntrullati dî nurmanni di Sicilia. Li almohadi s'arripigghiaru prugrissivamenti lu tirritoriu africanu.
N'àutra fasi n cui la Sicilia àppi nu cuntrollu supra li Gerbi fu ntra la fini dû XIII sèculu e l'accuminzagghia dû XIV. N sèquitu â VII cruciata cuntra Tunisi unni murìu Luiggi IX, reghi di Francia, li Angiuini, sutta l'ammiragghiu Ruggeru di Lauria cunquistaru li Gerbi ntô 1284, e l'isula ristò siciliana puru doppu li vespri siciliani chi dicritaru la fini dû duminiu angiuinu. Ntô 1309 li gerbini s'arribbillarunu, ma Fidiricu III, reghi di na Sicilia nnipinnenti arriniscìu a cuntrullari la ribbilliuni. Li Gerbi arristaru siciliani nzinu ô 1336 quannu arrinisceru a libbirarisi, grazzi videmma a nu sustegnu vinutu di l'angiuini di Napuli.
Pirsunaggi storici liati ê Ggherbi[cancia | cancia la surgenti]
- Caid Petru, nasciutu ê Ggherbi, addivintò pi picca tempu primu ministru sutta lu regnu nurmannu di Sicilia.


text:
Svezzia
Lu Regnu di Svezzia (Konungariket Sverige ntâ Svidisi) è un paisi Scandinavu, nta l'Europa dû Nord. Cunfina câ Norveggia a l'ovest e câ Finlandia ô nord-est; lu restu dû paisi è vagnatu dû Mari Bàlticu e dû Kattegat. A causa dû numiru rilativamenti nicu di abbitanti, lu panorama Svidisi è canusciutu pâ sò quieti, li furesti e li muntagni sarvaggi.
Ìndici
Istoria[cancia | cancia la surgenti]
Asistinu provi sufficienti pi cridiri ca l'area cumprinnennu la Svezzia muderna fu culunizzata duranti l'ebbica dâ petra, quannnu li ghiacciai di l'urtima ebbica glaciali si ritiraru. Si credi ca li primi abbitanti foru cacciaturi e raccugghituri, chi viveru principarmenti di chiddu chi lu mari uffrìa iddi.
Duranti lu IX e seculu X, la cultura vichinga ciuriu nnâ Svezzia, cu cummerci, cunquisti e culunizzazzioni chi si stinneru supratuttu versû livanti pû ndrizzu dî Stati Baltici, dâ Russia e dû Mari Nìuru.
Ntô 1389, li tri nazzioni di Norveggia, Danimarca e Svezzia eranu uniti sutta un unicu munarca. L'Unioni di Kalmar appi carattiri pirsunali e nun puliticu, e duranti lu seculu XV, la Svezzia risistiu ê ndrizzi di cintralizzari lu cuverni sutta lu re danisi, fina ô puntu di junciri cu na ribillioni armata. La Svezzia succissivamenti si siparau ntô 1523, quannu Gustav Eriksson Vasa, cchiù tardu ricanusciutu comu Gustavu I di Svezzia ristabbiliu la siparazzioni dâ Curuna Svidisi e di l'Unioni.
Pulìtica[cancia | cancia la surgenti]
La Svezzia è na munarchia di quasi un millenniu, câ fiducia cuntrullata dû parlamentu fina ô 1866, e il putiri liggislativu cundivisu tra lu Re e lu Parlamentu (fina ô 1975).
Riggiuna[cancia | cancia la surgenti]
La Svezzia è divisa in 21 riggiuna o län. In ogni riggiuni cc'è un Cunzigghiu Amministrativu Riggiunali o länsstyrelse chi veni numinatu dû cuvernu. In ogni riggiuni cc'è puru un Cunzigghiu Riggiunali siparatu (landsting), chi è na rapprisintanza municipali numinata dî citadini dâ riggiuni. Ogni riggiuni si dividi pi di cchiù in cumuni (kommuner), pûn tutali di 289 ntô 2002. Asistinu sparti antichi divisioni storichi dû anticu regnu di Svezzia in pruvinci e terri.
- Blekinge
- Dalarna
- Gotland
- Gävleborg
- Halland
- Jämtland
- Jönköping
- Kalmar
- Kronoberg
- Norrbotten
- Scania (Skåne)
- Stoccolma
- Södermanland
- Uppsala
- Värmland
- Västerbotten
- Västernorrland
- Västmanland
- Västra Götaland
- Örebro
- Östergötland
Giografìa[cancia | cancia la surgenti]
La Svezzia havi vantaggiu dûn clima timpiratu, nustanti la latitudini sittintriunali, suprattuttu a causa dâ Currenti dû Gulfu. Nnî muntagni dâ Svezzia sittintriunali pridomina un clima sutta-articu Nnâ parti ô nord dû Circulu Pulari Articu lu suli nun si cala duranti la stati e lu mmernu la notti nun termina.
Gotland e Öland sunnu li dui principali ìsuli svidisi.
Econumìa[cancia | cancia la surgenti]
Aiutata di paci e neuralità pi tuttu lu seculu XX, la Svezzia havi junciutu un nvidiabbili standard di vita pi menzu dûn sistema ammiscatu di capitalismu e binifici dû statu suciali. Havi un mudernu sistema di distribbuzzioni, eccillenti cumunicazzioni nterni ed esterni, e na forza di travagghiu assai qualificata. Lignami, energia idrualettrica, e minirali firrusi custituiscinu li risorsi di basa dûn econumia pisantimenti disposta verso lu cummerciu cu l'estiru.
Lu sistema dî cumunicazzioni e dî trasporti svidisi è na cumpunenti mpurtanti di l'infrastruttura.
Statìstichi[cancia | cancia la surgenti]
Cultura[cancia | cancia la surgenti]
La cultura svidisi dû seculu XX e carattirizzata di l'opiri primarî dâ pillicula, di Mauritz Stiller e Victor Sjöström. Cchiù tardu, attrici celibbri comu Ingmar Bergman, Greta Garbo, Ingrid Bergman e Anita Ekberg attruvaru furtuna a l'estiru.
La mùsica svidisi pop veni priduminata câ prisenza di ABBA, armenu fora dâ Svezzia.
La littiratura svidisi è puru vibranti e attiva, la Svezzia è terza tra li nazzioni pû numiru di Premî Nobel pâ littiratura.
Viditi puru:[cancia | cancia la surgenti]
Vuci culligati[cancia | cancia la surgenti]
Liami esterni[cancia | cancia la surgenti]
Albanìa | Andorra | Austria | Belgiu | Bielurussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettunia | Liechtenstein | Lituania | Lussemburgu | Malta | Moldavia | Mònacu | Montenegru | Norvegia | Paisi Vasci | Portugallu | Pulonia | Regnu Unitu | Ripùbblica Ceca | Ripubblica Macidonia | Rumanìa | Russia | San Marinu | Serbia | Slovacchia | Slovenia | Spagna | Svezzia | Svìzzira | Turchìa | Ucraina | Unghirìa | Vaticanu


text:
Arristari mpizzu
La sprissioni Arristari mpizzu (o arristari 'n pizzu) discrivi a unu ca s'arresta senza èssiri sazziatu.
La palora «pizzu» havi tanti significati, ma nta stu cuntessu signìfica la punta or l'estrimtati di quarcchicosa. Dunca, lu tèrmini «mpizzu» è na pripusizzioni chi signìfica «'n punta», comu la sprissioni: aviri mpizz'â lingua o supra la punta dâ lingua.
Àutri sprissioni chi ùsanu lu tèrmini «mpizzu»:
- Aviri lu chiantu mpizzu - chiànciri abbitualmenti
- Avìrila mpizzu mpizzu - nun putiri cchiui trattanìrisi dû pisciari o dû caccari
- Jiri mpizzu - abbitari cu stentu, jennu tuzziannu
- Jìricci mpizzu - usari discritamenti, cu parsimonia
- Assittàrisi mpizzu - èssiri suscittìbbili
- Stari mpizzu - èssiri di picca pazienza
- Tèniri mpizzu - èssiri acitusu, scursunaru
L'aggittivu «mpizzusu» discrivi unu ca si la tocca cu la sita, o ca s'affenni fàcili.
Taliati macari[cancia | cancia la surgenti]
Rifirimenti[cancia | cancia la surgenti]
- Arba Sicula, vulumi 4/5, 1983
- Camilleri, Salvatore (1998) Vocabolario Italiano Siciliano, Edizioni Greco, Catania.
- Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
Ccà sutta s’attròvanu , spartuti pri òrdini alfabbèticu, na picca di sprissioni tìpichi siciliani e modi di diri.


text:
Marzu 2012
Dâ Wikipedia, la nciclupidìa lìbbira.
Munnu[cancia | cancia la surgenti]
- Indian Wells: Ntô turneu Master 1000 dâ lucalitati californiana, lu tinnista svìzziru Roger Federer, nùmmuru 3 dî classifichi di l'ATP battiu a l'amiricanu Jhon Isner n finali.
- Damascu: La riprissioni ntô sancu dû muvumentu di prutesta sirianu contra lu riggimi di Bashar el Assad cuntinua cu morti ogni jornu, e spiciarmenti ntâ cità martiri di Homs.
- Mosca: L'attuali primu ministru, ex prisidenti dâ Fidirazzioni Russa, nonchì ex diriggenti dû KGB e funnaturi dû partitu Russia Unita Vladimir Putin vincìu l'elizzioni prisidinziali pi la terza vota doppu lu 2000 e lu 2004.
Sicilia e cuntinenti[cancia | cancia la surgenti]
- Cosenza: Nti n'opirazzioni dî carrabbinieri, foru arristati diversi pirsuni appartinenti a clan cuntrappunuti dâ 'ndrànghita.
- Catania: L'Etna erutta attorna. Na culonna di cìniri si susìu dû cratiri di sud-est. La lava s'addiriggi versu la vaddi dû bovi.
- Lampidusa: Circa 250 immigrati extracumunitari agghicaru nti l'ìsula. Li mbarcazzioni èranu n difficultà ô puntu ca guardia custera appi a arricugghirili nzinu â banna dû mari di cumpitenza lìbbica. 5 agghicaru morti.
- Palermu: Contra tutti li privisioni, la candidata ê primari pi sinnacu di Palermu pô Partitu Democraticu, Rita Borsellinu, appujiata dâ dirizzioni dû partitu e di l'IDV, fu battuta di Ferrandinu pi quarci dicina di voti. Li voti avìssiru a essiri cuntati attorna pi cunferma.


text:
Frasi ditti pi babbiari
Li Frasi ditti pi babbiari sugnunu frasi ditti pi dispettu arrisponnennu una dumanna.
Na vota, oggi si senti cchiù raramenti, non era diffìcili a na dumanna tipu “Cu è ? – Cu fù ?” sintìrisi arrispùnniri:
- Cu è ? - U zu mònucu da miccè !
- Cu è ? - U sbirru du rè !
- Cu fu ? – Fu lu sceccu ca sî tu !
- Chi ? – Chicchirichi ?
- Comu ? - Vicinu a Milanu !
- Ah ? - A callà !
- Chi si dici ? - Cu nn'avi i soldi campa filici, cu nun n'avi perdi l'amici
- Comu finiu ? - A tri tubba !
Ccà sutta s’attròvanu , spartuti pri òrdini alfabbèticu, na picca di sprissioni tìpichi siciliani e modi di diri.


text:
Tarantella
La tarantella è nu tipu di cumpusizzioni musicali in 6/8. Arcuni varianti prisèntanu na mètrica di 4/4, comu a quarchi pìzzica salintina, la pìzzica scherma, quarchi varianti piluritana/carunisa e giurgintina; 'n 4/4 (bpm a pàrtiri di 60 nzinu a 90) li fraseggi si cumprètanu 'n 4 e, chiù spissu, 16 muvimenti. Lu nnomu veni di la citati di Tàrantu, unni secunnu la tradizzioni n'epidimìa di cunvulsioni pruvucati dî taràntuli avìa cugghiutu la pupulazzioni, chi potti curàrisi sulu ballannu stu tipu di mùsica. Cuntrariamenti â tradizzioni, s'havi a diri chi lu morsu di na taràntula nun è tantu forti di criari probblemi serî â saluti di n'òmmunu o di na fìmmina.
L'orìggini dâ tarantella s'havi a rimuntari ô mediu evu. Òi ci su diversi variazzioni riggiunali. Li cchiù cèlibbri sunnu la variazzioni napulitana, la pìzzica salintina (pìzzica-pìzzica e pìzzica scherma, n'anticchia chiù lenta), li vari di l'àuta Pugghia ("rodianella", "carpinese", cunfusi a li voti cû tèrmini sbagghiatu e troppu giniralizzanti "Tarantella del Gargano") e li tanti tarantelli siciliani (curdedda, contrudanza o contradanza, tarantella d'amuri), sunati cu lu friscalettu , fisarmònica e accumpagnata tipicamenti di nu marranzanu , bummuliddu e tammuredda. Àutri strummenta solitamenti sunati sunnu la chitarra dû vinu (chiamata puru chitarra taliana o chitarra battenti), sunata assai ntâ Calabbria e nta l'àuta Pugghia; lu viulinu, sunatu assai ntô Salentu; l'organettu a jamma, l'organettu a vucca e diversi àutri particulari strummenta p'ogni zona.


text:
Miti e liggenni dâ Sicilia
La Sicilia è lijata a na nfinità di miti e liggennni ca nta li sèculi hannu nfruinzatu la curtura e li tradizzioni. Assai di chissi vènunu di cunti urali, fàuli, ntrippitazioni fàusi e mminzioni.
Ìndici
- 1 Leggenni grechi
- 2 Liggenni
- 3 Liggenni varî
- 4 Talìa macari
Leggenni grechi[cancia | cancia la surgenti]
Aretusa[cancia | cancia la surgenti]
Lu mitu chiù famusu di Sarausa è chiddu di la ninfa Aretusa. La ninfa ô sèguitu di Artemide, currennu lìbbira tra li boschi dû Peloponnesu, fu taliata di lu picciottu Alfeu ca si nnamurò pirdutamenti di idda. Ma Aretusa nun avìa lu sò stissu sintimentu, ma sparti stava luntanu di iddu, finu a quannu stanca di ssi nzistenzi dumannò aiutu a Artemide. La Dia l’ammugghiò nta na nùvula duppia sciugghennu la picciotta nta na fonti supra lu lidu di Ortiggia.
Alfeo dunca addumannò l’aiutu di li Dei, ca lu traspurmaru nta nu ciumi ca nascennnu di la Grecia e attravirsannu tuttu lu mari Joniu si juceva a l'amata fonti.
Ciane e Ànapo[cancia | cancia la surgenti]
Persefone, figghia di Zeus e di Demetra, dia di la viggitazioni e di l'agricurtura, era ntenta a cògghiri ciuri nzemi ê sò cumpagni ninfi ammeri li rivi dû lacu di Pergusa (vicinu Enna). Mpruvvisamenti, dô regnu suttirraniu spuntò Ade, nnamuratu dâ carusa, ca ppi nun pèrdiri tempu a curtiggiàrila e principarmenti ppi nun addumannari la manu di Persefone a sò frati Zeus, dicidìu di rapìrila.
Fu la ninfa Ciane ca riaggì ô rapimentu tinnènnusi a lu cocchiu di Ade e circannu dispiratamenti di frimmallu. Lu diu nculliritu, ci desi nu corpu cu lu sò scettru traspormànnula nta na dòppia surgiva cu l'acqui culuri turchinu (cyanos 'n Grecu voli diri turchinu).
Lu picciottu Ànapo, nnamuratu di la ninfa Ciane comu vitti ca la zita avìa addivintatu acqua, si fici canciari macari iddu 'n ciumi, e ancora oggi lu ciumi Ànapu ô finiri dû sò pircorsu, nu pocu prima d'agghicari a mari, si jiuci cu l'acqui dû Ciane, ppi jittàrisi ntô Portu Granni di Sarausa.
Aci[cancia | cancia la surgenti]
Aci ('n grecuἊxις, -ιδoς, 'n latinu Ăcis, -ĭdis) è nu pirsunaggiu di la mituluggia greca, figghiu di Fauno e di Simetide.
Secunnu lu mitu, Aci era nu pasturi beddu assai ; di iddu si nnamurò la ninfa Galatea, ca era amata di Polifemu. Annurvatu dâ gilusìa, lu ciclopi scafazzò sutta nu massu lu pasturi. Lu sò sangu fu traspurmatu di Galatea nta nu ciumi, ca vinni chiamatu propriu Aci. Prubbabbirmenti lu mitu nni veni dû modu di comu lu ciumi nesci di la sò surgiva: vicinu la costa, ammeri a na cuntrada chiamata oggi "Capu Mulini" (ca è na frazzioni di Aciriali), nta nu locu dispìcili di agghiùnciri dà terra e cchiù facirmenti dô mari, c’è na nica surgiva firrusa ditta di li pupulazzioni lucali "lu sangu di Aci" pi lu sò culuri russastru.
Cariddi[cancia | cancia la surgenti]
Cariddi ('n grecU XάpuBδις) Ntâ mitùluggia greca era nu mostru marinu. Nta lu principiu, Cariddi era na fìmmina, figghia di Puseidoni e Gea, famusa pi li rapini ca facìa e ppi nun èssiri mai sazzia. Nu jornu arrubò a Eracle li voi di Giriuni e si nni mangiò na para. Allura Zeus la furminò facènnula cascari ntô mari, unni la traspurmò nta nu mostru ca furmava nu vòrtici marinu, capaci d'agghiùttiri li navi di passaggiu. La liggenna metti ssu vòrtici da unu di li dui lati dû strittu di Missina, 'n facci a chiddu dô mostru Scilla. Li navi ca trasèvunu ntô struttu eranu custretti a passari vicinu a uno di li dui mostri. Nta ddu pezzu di mari li vòrtici si crianu ppi l'incontru di li currenti marini, ma nun sunnu tantu forti.
Secunnu lu mitu, li Argunauti arrinisceru a sarvàrisi dû pirìculu, rapprisintatu di li dui mostri, picchì guidati di Teti, matri di Achilli, una di li Nereidi.
Lu ratto di Prusèrpina[cancia | cancia la surgenti]
Prusèrpina, figghia di Cèreri, vinni rapita di Plutoni, diu di l’ìnferi, ca si era nvaghitu di idda; chissu assumatu dô regnu dê morti, attraversu na grutta misa ntô Lacu di Pergusa, ammeri l’Etna, unni, comu dici lu mitu, Prusèrpina stava cugghiennu ciuri, acchiappa la carusa e la metti ntô sò carru purtànnula cu iddu nta l’ìnferi..
Polifemu[cancia | cancia la surgenti]
Pi Polifemu ci sunnu dui miti, unu cuntatu di Omeru, unni Polifemu è nu semiumanu gicantescu cu nu sulu granni occhiu mmenzu la frunti, ca addeva pècuri e si nutri di furmaggiu e, quannu capita, di cristiani. Iddu campa ntâ Sicilia ê pinnici di l’ Etna unni sbarca Ulissi, ammeri na lucalità ca oggi si chiama Aci Trizza. Ulissi e li sò cumpagni vènunu ntrappulati dô gicanti ca si nni mancia tri.
L'àutru mitu veni cuntatu nta li Mitamorfosi di Ovidiu, e è lijatu a "Aci e Galatea". Aci è nu pasturi sicilianu, mentri ca Galatea è na Nereide. Idda è nnamurata di Aci e macari chistu di Galatea. Ma nta la storia c’è macari Polifemu ca è nnamuratu di Galatea e ppi gilusìa ammazza cu nu mazzacani lu pasturi Aci.
Còcalu[cancia | cancia la surgenti]
Còcalu è figghiu dô ciclopi Briareo, re di li Sicani.
Secunnu lu mitu Dedalu fujitu di Creta nzemi a lu figghiu Icaro, s’ammucciò nti Còcalu, ca ci fici costruiri Camico, cità mprendìbbili unni Dedalo campò. Ma Minosse, vinutu a canuscenza di l’arrivu di Dedalo nta Sicilia, salpò verso l’ìsula, ma nun arrinisciu a evitari li nsidî di Còcalo, ca prima lu fici manciari e appoi lu ammitò a fari nu bagnu cu li sò tri figghi fimmini, ca lu ficiru mòriri annijatu.
Etna[cancia | cancia la surgenti]
Etna è lu nomu di na dia di la mitulogìa greca.
Era cunziddirata figghia di Uranu e Gea. Lu dragu Tifone, si pinzava ca campava nte vìsciri di l’ Etna e era lu mutivu di li distruttivi eruzzioni.
La Sicilia, terra di vurcani e frummentu, era mutivu di liti cuntinui tra Efesto e Demetra, dei lu primu dô focu e la secunna di li messi. Etna fici di àrbitru.
Frati pii[cancia | cancia la surgenti]
Li frati Anapìa e Anfinomo sunnu supprisi ntê campi, nzèmula a li vecchi ginitura, di n’eruzzioni di l’Etna. L’ùnica spiranza è scappari cu mprescia, ma li ginitura, ca sù vecchi, nun ponnu cùrriri. Li frati allura si li càrricanu supra li spaddi, macari ca cu ssu pisu è fàcili ca non ponnu arrinèsciri a fùjiri di la lava. Quannu sunnu agghicati di la lava, chista si sparti nta dui rami e appoi si junci n'àutra vota, lassannu li dui fratuzzi e li vecchi ginitura sani e sarvi.
Liggenni[cancia | cancia la surgenti]
Castagnu dê Centu Cavaddi[cancia | cancia la surgenti]
Si cunta ca na Riggina, cu centu cavaleri ô sèguitu e dami, fu surprisa mentri s’attruvava ntô virsanti sittintriunali di l’Etna a Tricastagni da nu timpurali, ntê vicinanzi di nu granni àrvulu di castagnu unni sutta li sò rami attruvò riparu cu tuttu lu numirusu sèguitu. La timpesta cuntinuò tuttu lu jornu e tutta la notti e accussì la riggina passò sutta li rami dû granni castagnu la notti ‘n cumpagnìa, si cunta, di unu o cchiù amanti tra li cavaleri ô sò sèguitu.
Nun si sapi bonu cu putissi èssiri ssa riggina, ppi arcuni si tratta di Giuvanna I d'Aragona, mentri ppi àutri di Giuvanna I d'Angiò .
Colapisci[cancia | cancia la surgenti]
La leggenna cunta di Cola (Nicola) di Missina, figghiu di piscaturi, e chiamatu Colapisci pi la sò granni maistranza ntô natari macari nta l’acqua funna. Ogni vota ca assuma dô funnu dô mari, cunta di li miravigghi ca vidi e na vota porta macari ‘n supirfici nu trisoru.
Li sò gesta arrivanu a l’aricchia di lu re e mpiraturi dâ Sicilia Fiderico II ca dicidi di mittìrilu a la prova. Annunca lu re e tutta la corti si nni vannu ô largu a bordu di na varca. Pi prima cosa jetta nta l’acqua na coppa e sùbbitu Colapisci la va a pigghiari ntô funnu dô mari. Lu re jetta allura la sò curona nta nu puntu ancora cchiù funnu e Colapisci n’àutra vota ci porta la curona . Pâ terza vota lu re lu metti a la prova jittannu n’aneddu nta nu puntu ancora cchiù funnu , ma, a sta vota, passa lu tempu e Colapisci nun assuma e nuddu di tannu lu vitti cchiù.
Dici la liggenna, ca Colopisci scinnennu ancora chiù ntô funnu dû mari, vitti ca la Sicilia vinìa tinuta di tri culonni e una di chissa era tutta smanciata di l’acqua e era ormai addivintata accussì fina ca nta nu mumentu puteva rumpìrisi. Dunca Colopisci pigghia la dicisioni d’arristari sutt’acqua pi mantèniri ssa culonna e evitari accussì ca la Sicilia sprufunnassi ntô mari: ancora oggi iddu s’attrova a tèniri ssa culonna.
Fata Morgana[cancia | cancia la surgenti]
Na liggenna assai cuntata nta tutti li cuntrati dô Stritto dici ca nta l’èbbica di li nvasioni barbàrichi ntô misi d’austu, mentri celu e mari eranu senza nu ciusciu di ventu, e na negghia nica-nica faceva comu a nu velu a l'urizzonti, li bàrbari doppu ca attravissaru tutta la pinìsula taliana, agghicaru ntê costi dâ cità di Riggiu e s’attrovaru davanti a lu stritto ca sparti la Calàbbria da Sicilia.
‘N facci, nta l’àutra spunna dô mari, vìttiru n'isula - la Sicilia - cu nu granni munti fumanti - l'Etna - e lu Re bàrbaru s’addumannò comu putìa fari pi agghiuncìrila truvànnusi senza mancu na varca.
Mpruvvisamenti apparìu na fimmina bedda assai, ca ci uffrìu l'ìsola a lu cunquistaturi, e cu nu cennu dâ manu ci la fici appariri vicinissima, a purtata di manu . Taliannu nta l'acqua iddu vidìa chiari li munti, li spiaggi, li strati di campagna e li navi ntô portu comu si potissi tuccàrili chê manu. Picciò lu Re bàrbaru sautò ‘n terra dô cavaddu e si jittò nta l'acqua, sicuru di putiri agghicari a l'ìsula cu nu paru di brazzati, ma l'incantèsimu si ruppi e lu Re annijò miseramenti. Tuttu chiddu ca avìa vistu era, nfatti, nu miraggiu, nu jocu di luci di la bedda e scanusciuta fìmmina, ca era la Fata Morgana.
Liggenni varî[cancia | cancia la surgenti]
Marzu e la vecchia[cancia | cancia la surgenti]
A tempi antichi li misi eranu cristiani comu sù ora; veni a diri ca si chiamavanu, mittemu, Jinnaru, Frivaru, Marzu, Aprili...
Ora na vota Marzu si nnamurò di na vecchia e la vulìa pi muggheri. Putìa èssiri mai chistu? La vecchia nun lu vulìa, e quantu voti iddu truzzava pri avilla pi muggheri, tanti voti idda rispunnìa no; pirchì Marzu ha statu sempri tintu.
Ci vulevunu pochi jorna a finiri lu misi, e Marzu nun sapìa chi fari pi svinciàrisi di sta vecchia, ca l'avìa disprizzatu sempri. Allura preja a sò frati Aprili e cci dici: " Aprili, fratuzzu miu, mprèstami tri jorna di li toi quantu fazzu muriri a na vecchia ca m'ha fattu tanti minisprezzi".
"Patruni!" rispunniu Aprili; e Marzu ncuminciò a fari tantu friddu ca la vecchia ristò mpassulata.
E di ddocu ni vinni lu mottu: " Marzu si fici mpristari tri jorna di Aprili pi fari muriri la vecchia"
(Rif.:Pitrè - da: Leggende, usi e costumi del popolo siciliano)
La Principessa di Carini[cancia | cancia la surgenti]
Si cunta ca lu Prìncipi di Carini avìa na figghia, ca ô tempu di la nimicizia dê palermitani cu li missinisi, si nnammurò di nu nòbbili di Missina.
Quannu lu seppi lu patri, ci pigghiò la raggia, e nun nni vosi sapiri nenti di ssu partitu. La figghia fu chiuruta nta lu palazzu di Palermu. Nu jornu, pirò, idda si nni fujivu cu l'amanti e si nni jivu a Carini. Lu patri, quannu lu seppi, armò li sò truppi e curriu di notti a notti a Carini.
La picciotta a l'arba vitti tutta ssa genti vèniri agghiri lu casteddu e scappò pi fari fujri di na finestra l'amanti; scinniu dô casteddu e casa pi casa addumannò di èssiri ammucciata; ma nuddu la vosi, mancu li mònichi dâ Badìa, pirchì tutti avianu scantu di lu Prìncipi.
Dunca idda turnò ntô casteddu, unni sò patri jeva circànnula pi tuttu lu palazzu. Era n'armali. La figghia appena lu vitti, curriu a nginucchiàrisi a li sò pedi addumannannu pirdunu; ma lu Prìncipi, mbistialitu, senza nudda pietati, ci desi nu corpu. La pòvira carusa si tuccò cu la manu la firita e, appoi, cu chissa s'appuggiò ntô muru lussànnucci li macchi di sangu, ca ancora oggi asìstunu.
Morta e purtata ntâ cresia, lu patri Prìncipi, pintutu, ci fici nu granni funirali.
C'è cuntinuamenti na lanterna addumata nta la cresia unni idda fu sippillita.
Nu pueta carinisi, ci fici na longa puisìa ca a Carini quasi tutti sannu.
(Puimettu dû XVII sèculu di auturi anònimu)
Èssiri di chiddi di darreri lu cannizzu (liggenna palermitana)[cancia | cancia la surgenti]
Na vota lu Maistru caminava pi lu munnu. Era Stancu. - Vitti na fìmmina assittata davanti la porta. "Bona donna" ci dissi "mi vuliti fari arripusari nu pizzuddu ?" - "Patruni!" arrispunniu la fìmmina; e lu fici assittari e cci detti a manciari.
Ddà davanti c'eranu na pocu di picciriddi: "Sti picciriddi sù vostri?" - "Sissignura". - " E quantu nn'aviti?" - " Setti, Signuri."
Lu Signuri sapìa ca li figghi di sta fìmmina nun eranu setti, ma quattòrdici; pirchì chista o s'affruntava, o nun li vuleva bèniri a tutti di la stissa manera; nun vuleva fari sapiri ch'avìa quattòrdici figghi e l'àutri setti li tinia darreri lu cannizzu.
"E iu vi binidicu sti setti figghi!" dissi lu Sigunri e si nni jiu.
Sti setti figghi addivintaru ricchi, e l'àutri setti arristaru puvireddi.
E di ddocu nni vinni lu muttu: Nui semu di chiddi di darreri lu cannizzu.
(Rif.: Pitrè - da: Leggende, usi e costumi del popolo siciliano)
Li truvaturi[cancia | cancia la surgenti]
Quannu arrivaru li mussurmani, li siciliani circaru d'ammucciari li trisori suttirànnuli 'n posti sicuri, spiciarmenti tanti foru suttirrati nta li pinnici di l'Etna. Sti trisori ammucciati sunnu li truvaturi e sunnu custuditi dê pircanti, ca fannu ogni tipu di truccu pi mpidìrini lu ritruvamentu. Quarchi cristianu, ogni tantu, penza di scupriri una di ssi truvaturi e addivintari riccu.
Nu jornu nu picuraru ca portava li sò pecuri ntô munti Santa Maria, ntâ zona nord di l'Etna, vitti na granni petra ca ntuppava lu ngressu di na grutta. Taliannu megghiu, vitti n'aneddu di ferru misu ntâ petra. Lu picuraru ncumciau a tirari l'aneddu cu tutti li sò forzi, nzinu a quannu arrinesciu a scupirchiari la grutta. Miravigghia di li miravigghi: vintiquattru munzeddi di muniti d'oru sunnu d'avanti a l'occhi dû pastureddu.
Iddu 'n prescia si jinchi di muniti la visazza e penza di turnari pi pigghiari àutri muniti, ma, quannu è jiuntu quasi a nisciuta dâ grutta, na vuci di fìmmina ci dici: "Viddanu, comu t'arrìsichi di purtàriti li dinari!"
Tirrorizzatu lu picuraru fuji lassannu 'n terra la visazza china di dinari e, nta la cunfusioni dû mumentu, rimetti la petra ca ntuppa lu ngressu dâ grutta, cu l'aneddu arriversa, zoè versu l'intra dâ grutta.
Accussì, di ssa grutta e di ssu trisoru, si persi ogni rifirimentu e pi tanti ca l'hannu circatu ntô munti Santa Maria, nuddu hà rinisciutu cchiù a vidiri li vintiquattru munzeddi di muniti d'oru.
Madonna dî milizzi[cancia | cancia la surgenti]
La Maria ri li Mulici è na mmàggini sacra liata â la cèlibbri liggenna sciclitana. Lu cultu è assai rispittatu e si fisteggia ancora ogghi ogni annu.
La liggènna[cancia | cancia la surgenti]
Secunnu la liggenna na notti dû misi di marzu dû 1091, li sciclitani foru arrusbigghiati tutti d'intra a li sò casi di l' abbanniata ca ntâ spiàggia di Donnalucata èranu pronti pri sbarcari li saracini. Lu pirìculu era vicinu e ntâ notti tutti prestu curreru p'addifènniri la cità e la riliggioni. Agghiurnava e ntô mari li varchi, e ntâ spiaggia li saracini, nun si putìanu cuntari. Comu putìanu cummàttiri li pòviri paisani contru a ssu granni asèrcitu, senza l'aiutu dû Celu ?
Allura s'agginucchiaru e prijaru a la Madonna di la Pietati, chi cci dassi idda aiutu: e ntô menzu dô celu na nùvula janca gicantèggia bedda, splinnenti, abbagghianti; e li sciclitani si jèttanu 'n terra, câ facci ammenzu a la rina e adùranu la Sarvatrici.
La nùvula scinni 'n terra, cala comu nu fùrmini, e ntâ nùvula, supra un cavaddu jancu, la Madonna, cu la spata nta l'ària, guida li Nurmanni ca, mpruvvisamenti, comu pri miràculu, agghìcanu cu a capu lu Conti Ruggeru e assàrtanu a li nfideli.
Lu scontru è sanguinusu; li saracini arrèstanu frasturnati pri l'apparizzioni di la "Guerriera" e di l'arrivu di li nurmanni e fùjunu, cui versu lu mari e cui ammeri li munti e lu campu di battagghia prestu aresta lìbbiru e ntô menzu di chistu, spunta dû nenti lu vissillu dâ Madonna cô muttu ca dici: Ecce adsum, civitas mea dilecta, protegam te destera mea.
Cunventu di li Milizzi
La fabbricazzioni di na nica crèsia p'arricurdari la vittòria contru a li Saracini, si pò attribbuiri ô 1093. Attàgghiu â crèsia fu custruita na turri ca avìa a sèrviri â difisa dî nimici, si ssi nn'avìssiru apprisintatu àutri novi.
La crèsia vinni appoi rifaciuta e ngrannita ntô 1391. Doppu, siccomu la crèsia si stava pri sdirubbari, ntô 1721 lu parrinu Pàulu Sammito, chê sò stissi sordi, ni fici custruiri n'àutra ntô postu stissu di unni c'era chidda vecchia. Supra l'arcata dâ nova crèsia vinni appitturatu lu ritrattu dû parrinu cu l'armi gintilìzzia (lu gigghiu) e fu misa na làpidi unni c'è scrivutu, tra l'àutri cosi: "D.O.M. Templum hoc Deiparae a Militia erectum... En adsum Civitas mea dilecta, protegam te dextera mea", ca foru l'ùrtimi palori diciuti dâ "Madonna a Cavaddu" quannu currìu 'n difisa di Scicli.
Ntâ Chisuzza è sarvatu lu simulacru di petra ca rapprisenta la Madonna cô Figghiu ntê vrazza e veni ammustrata, supra na petra, la mpronta dô pedi dû cavaddu di la Vèrgini, quannu tuccau 'n terra.
Di nu riggistru di l'atti dâ Chiesa di Santa Maria la Chiazza, sarvatu ntâ Parrocchia dû Càrmini, si sapi ca ntô 1738 era usanza accuminciari na prucissioni dô Cunventu di li Milizzi nzinu a l' Ulivetu , sutta ô Cummittu dê Cappuccini, e ca appoi, ntô misi di Giugnetu si facìa lu pilligrinàggiu â riversa nzinu a l'Èremu. Di l'ottucentu s'accuminciau a cummimurari lu miraculusu fattu d'armi cu na Sacra Rapprisintazzioni unni lu pòpulu sciclitanu participava facennu la parti di li Nurmanni e chidda di li Turchi.[1]
La sacra rapprisintazzioni dâ battagghia di li Milizzi
Tutti l'anni, a Scicli, a lu primu sàbbatu ca veni prima dâ simana di Passioni, veni fatta la "sacra rapprisintazzioni di la battagghia di li Milizzi (o di li Mulici)"; l'atturi sù li stissi citatiti di Scicli, cui fa la parti dû mussurmanu e cui chidda dû cristianu; li primi cu a capu l'emiru Belcani (Bel-Kan) e li secunni cumannati dû Conti Ruggeru 'n pirsuna.
Li navi saracini sbàrcanu ntê porti sciclitani di Donnalucata, Pisciottu, Marsa Samperi; na videtta dâ turri dô Casteddu ("U Castiddazzu") li vidi di luntanu e curri p'avvisari a lu Capitanu dû Pòpulu, ca na picca prima avìa parratu cu Ruggeru d'Altavilla di la nicissitati di rènniri cchiù furtificata la cità. Li sciclitani pròvanu a fruntiggiari la minazza, suli o cu li Nurmanni. Ntantu li saracini sbàrcanu, cu lu Re Turcu ca, scinnutu 'n terra, si pripara a la battagghia . Nu missaggeru sicilianu va nti Ruggeru e ci dici «pirdunati, o gran Conti, voscenza hà libbirari la cità ca vi fu affidata....»N'ammasciaturi veni mannatu ntô Re Turcu pi mmitàrilu a lassari l'ìsula e ci dici «torna là donde sei vinutu, e non costrìngiri li nostri a ricacciàriti in mare...» ( * ) , ma chistu non nni voli sèntiri, sparti ancora chiossai òrdina a li sò òmini d'ammazzari a li nfideli cristiani.
L'ammasciaturi torna nti Ruggeru e ci cunta lu fattu.
Lu granni conti nurmannu, Ruggeru d'Altavilla, di pirsuna và a parrari cô mussurmanu e ci dici: «Chi vuliti ? Chi circati nta sti banni ?» - ci dici chiddu : «la Sicilia è tribbutària a lu Califfo... e pirciò ci vogliu comandari e tutti li cristiani hannu a divintari mussurmani ! Oppuru li nurmanni mi dèvunu pagari nu tribbutu...» - dici Ruggeru: « noi non fummo usi a rinnegare la croce...» ( * ) e dici ancora: « Vi devu nfurmari chi iu solamenti comando in tutta l'ìsula e che pirciò non devo ariconoscere nenti di nenti a nessunu... tornati cchiuttostu d'onde siti venutu !» Ma li saracini non si mòvunu e addumànnunu pi l'ùrtima vota lu tribbutu, prima d'accuminciari la battagghia.
Ntô chianu di l'Ulivetu, sutta a lu suli d'Aprili ô spissu cucenti , ntô menzu di lu pòpulu ca assisti a la "sacra rapprisintazzioni", li truppi cristiani e saracini si schièranu unu 'n facci a l'àutru, pronti pi la battagghia.
Dici Ruggeru, granni Conti d'Altavilla : «Tu voi guerra ? E guerra sia ! » ( * )
Na granni battagghia vidi li Nurmanni e li sciclitani (cchiù pica di nùmmiru) ca stannu pi pèrdiri, ma â ntrasatta na luci pruveni di na nùvula e appari la Vèrgini Maria a cavaddu cu na spada ntâ manu dritta, ca dici li palori «eccumi a te, città diletta, ti pruteggerà la mia destra» . Li saracini sunnu cunfusi, vannu arredi, forsi s'ammàzzanu tra d'iddi, e li Nurmanni vìnciunu e si pròstranu a la Madonna, ditta appoi di li Milizzi (o di li Mulici) . Pi finiri la rapprisintazzioni, n'Àncilu canta li lodi di Maria, ca sarva Scicli, sò cità diletta.
( * ) - La furma di la sacra rapprisintazzioni nun è cumpretamenti standardizzata, e comu traccia, nta st'ùrtimi anni, s'hannu usatu testi diversi, chiddu cchiù usatu hà statu lu testu dû prufissuri "Pacetto Vanasia". Pirò ci sunnu frasi "classichi" ntà rècita, ca la pupulazzioni canusci "a mimòria" e voli sèntiri.
Lijami di fora
situ web www.scicli.com - La Madonna a Cavallo tra storia e leggenda
Funti
- ^ Pi gintili cuncissioni di Salvo Micciché, curaturi dû situ web  ,  ) [1]
- L'artìculu Cunventu di li Milizzi, tutti li mmàggini misi ntà sta pàggina
- sunnu pigghiati dû situ web www.scicli.com cu l'autorizzazzioni di Salvu Miccichè
- (talìa la pàggina di discussioni di st'artìculu).
Piddirina[cancia | cancia la surgenti]
La custa dâ pinìsula dâ Maddalena a Sarausa, accuddì chiamata pirchì na vota, 'n tempi antichi, ci avìa stata na crisiudda additicata a Maria Maddalena, è saputa sèntiri dê sarausani comu "â Piddirina", pri na liggenna dî piscatura.
Si cunta e s'aricunta ca cc'era na vota nu giùvini marinaru e cc'era na picciotta bedda ca nti li notti, quannu la luna era china, s'ancuntràvanu ammucciuni nta la grutta misa dintra la baia di la Piddirina, e doccu nzemi si curcàvanu supra a nu lettu fattu di alghi cugghiuti a mari.
Na notti, ca cc'era luna china, la picciotta ivu, come sempri facìa quannu la luna era china, a la grutta p'aspittari lu giùvini marinaru, ma chistu non si vitti e non si vitti cchiui.
La bedda picciotta non si detti paci e di tannu ivu piddigrinannu tanti e tanti voti ammeri a la grutta, ma sempri nuddu si vidìa.
Cùntanu li piscatura ca ancora aoggi, ntê notti quannu la luna è china, cui pi mari va' agghiri a la grutta, vidi, ammugghiata ntâ luci dâ luna, la pòvira Piddigrina, ca aspetta e aspetta lu sò beddu marinaru.
Talìa macari[cancia | cancia la surgenti]
Liggenni catanisi[cancia | cancia la surgenti]
- Rattu di Pruserpina
- La liggenna di li frati pii
- Aci e Galatea
- Li gicanti Ursini e lu palatinu Uzeda
- Lu cavaddu senza testa
- Gammazzita
- Lu Liotru


text:
Castagnu dê Centu Cavaddi
Lu Castagnu dê Centu Cavaddi è n'àrvulu di castagnu plurimillinariu, chi s'attrova ntô Parcu di l'Etna, ntô tirritoriu dû cumuni di Sant'Arfiu, nta na traversa dâ strata ca porta di Furnazzu a Linguarossa 'n pruvincia di Catania. Cunsidiratu comu lu castagnu cchiù famusu d'Italia, fu visitatu di pirsunaggi llustri. La sò storia si funni câ liggenna di na riggina e di centu cavaleri chi truvaru rifuggiu, chê cavadda, di na forti chiuvuta d'acqua.
Ìndici
Li primi nutizzi stòrichi[cancia | cancia la surgenti]
Ntô 1636 nta l'òpira "Il Mongibello" di Petru Carrera, veni cuntatu ca sùpira a Màscali, nnâ cuntrata Carpinetu, c'è un voscu di àrvuli di castagni " unni s'attrova un maistusu pedi di castagnu cavatu pri l'etati e, comu û cuntaru chiddi ca lu vìttiru, d'intra ci ponnu càpiri trenta cavaddi".
Nta la Storia naturali e ginirali di l'Etna di Don Giuseppi Recupero (1720-1778) veni accussì fatta la discrizzioni dô castagnu: "Ntô cavu di stu granni fustu, nnô latu di l'apirtura di Livanti, c'è fabbricata na capanna, unni ci si mèttunu li castagni; ô ciancu di facci c'è nu furnu capaci di còciri un tùmulu di pani; e ntô menzu c'è fabbricata na casa a siccu... longa vintidui palmi e làrica quattòrdici ...." . P'addimustrari ca l'àrvulu è unu sulu e ca non sunnu cchiù chiati nasciuti e crisciuti nzemi, Don Giuseppi Recupero accussì dici: fici la prova cchiù chiara e dicisiva cu l'aviri fattu scavari attornu a tuttu lu pidali, ca nzinu a la prufunnità di dui palmi attruvai tutto sanu, ùnicu senza verun signali di unioni".
Assai viaggiaturi dû "Grand Tour" ci fìciru lu ritrattu e tra chissi ci foru Patrick Brydone e Jean Houel, ca, ntâ sò òpira Voyage de la Sicile, de Malta e Lipari, lu ritraìu ntô 1787.
Carattirìstichi di l'àrvulu[cancia | cancia la surgenti]
Pi la rilivazzioni fatta ntô 1780, lu castagnu avìa na circunfirenza di 57,9 metri. Cu tuttu ca lu truncu principali s'abbruciau ntô 1923, li sò tri fusti c'arristaru e ca si penza ca si svulupparu a partiri di n'anticu e ùnicu cippu, hannu nzemi na circunfirenza di 50,20 metri e n'autizza di 22 metri.
La prima asplurazzioni scintìfica dû castagnu vinni fatta dô butànicu palermitanu Fulippu Parlatore (1816-1877): iddu dissi ca l'àlvuru di l'Etna avìa n'etati di quarchi quattrumila anni. Ntô 1982 Bruno Peyronal, ducenti di Butànica a l'Universitati di Torinu, calculau ca l'etati dô castagnu è di oltri dumila anni.
Stu pedi di castagnu è na chianta ca apparteni ô gèniri "Castanea" dâ famìgghia "Fagaceae".
Ndàggini cû DNA[cancia | cancia la surgenti]
Nu gruppu di tècchinici e agrònumi spicializzati in arburicultura urnamentali sta travagghiannu pô risanamentu fitosanitàriu e, nta ssu tempu, fa prilevi pi l'anàlisi dû Dna dô castagnu dê centu cavaddi. L'anàlisi dû Dna vèni fattu pi cunfirmari si li tri fusti di st'àrvulu câ circunfirenza cchiù granni dô munnu, appartènunu tutti ô stissu cippu radicali.
Urìggini dû nomu[cancia | cancia la surgenti]
Lu nomu pigghià urìggini di na liggenna sùpira la riggina Giovanna (nun si sapi bonu cu putissi èssiri ssa Riggina, si Giuvanna I d'Aragona o Giuvanna I d'Angiò).
Si cunta ca la riggina Giuvanna, mentri era a na battuta di caccia sùpira lu monti Etna, attruvau riparu e rifuggiu, idda e centu cavaleri e cavaddi ô sèquitu, sutta a lu gicantiscu castagnu.
Na puisìa sùpira lu castagnu[cancia | cancia la surgenti]
Sùpira l'àrvulu, lu pueta catanisi Giuseppi Borrello (1820-1894) ci fici na puisìa:
- Un pedi di castagna
- tantu grossu
- ca ccu li rami so' forma un paracqua
- sutta di cui si riparò di l'acqua,
- di fùrmini, e saitti
- la riggina Giuvanna
- ccu centu cavaleri,
- quannu ppi visitari Mungibeddu
- vinni surprisa di lu timpurali.
- D'allura si chiamò
- st'àrvulu situatu 'ntra 'na valli
- lu gran castagnu d'i centu cavalli.


text:
Vela (sport)
Lu sport dâ vela si pràttica a bordu di varchi chi camìnanu grazzi â nu sistema di veli chi sunnu azziunati dû ventu. Li veli, la dispusizzioni, la grannizza, sunnu spustati di n'equipaggiu o ciurma cu lu scopu di iri cchiù viloci pussìbbili ntâ dirizzioni ca si voli.
A liveddu cumpititivu asìstinu cursi n flotta (unni tutti li varchi ca cùrrinu òccupanu na riggiuni di mari), e cursi di match racing unni li varchi si ncòntranu dui a dui.
La cumpitizzioni cchiù antica e pristiggiusa dô munnu è l'America's cup chi si curri circa ogni 3 anni. La squatra chi diteni la coppa attuarmenti è la squatra svìzzira Alinghi. La pròssima edizzioni di l'America's cup è a Valencia forsi ntô 2010.
Pi sapìrinni cchiossai[cancia | cancia la surgenti]
Lu situ ufficiali di l'America's Cup


text:
Giugnettu 2008
2 di giugnettu, jovidìa
- Colombia: Ingrid Betancourt, di 6 anni mmanu dî guerriglieri dû FARC, vinni libbirata òi nzèmmula a n'àutri 14 pirsuni doppu nu blitz di l'asèrcitu colombianu.
8 di giugnettu, martidìa
- Tokyo: Li ottu paisi dû G8 si ni ncòntranu 'n Giappuni. Pi cummàttari chî canciamenti climàtici, prupòninu tagghiari a mitati l'emissioni di Gas jintra l'annu 2050.
12 di giugnettu, sabbatudìa
- Milanu: Murìu sta matina ntrâ lu Spitali San Raffaeli di Milanu, lu prisintaturi televisivu talianu Gianfrancu Funari a l'etati di 76 anni .
17 di giugnettu, jovidìa
- Tour de France:Lu ciclista talianu Riccardu Riccò torna cu nu risurtatu pusitivu ô cuntrollu antidoping.
22 di giugnettu, martidìa
- Belgradu: Radovan Karadžić, mèdicu serbu-bosniacu ricircatu pû genocidiu, crimini di guerra e crimini contr'a l'umanitati dû Tribunali Pinali Ntirnazziunali pi l'ex-Jugoslavia, fu arristatu veniridìa 18 di giugnettu a na banna vicinu a Belgradu.
23 di giugnettu, mercuridìa
- Roma: Lu prisidenti dû Cumitatu Olìmpicu Nazziunali Italianu, Gianni Petrucci, havi òi ufficializzatu la squatra azzurra chi sta pi pàrtiri a participari ê Jòcura olìmpici di Pechinu. Veni furmata di 347 attileti.
25 di giugnettu, venniridìa
- L'iscrizzioni dû FC Missina 'n Seria B di palluni pi lu 2008-2009 fu rifiutata. Cu la pubbricazzioni dû calindariu dî partiti cu l'Avillinu ô postu di Missina si sancisci di fattu la radiazzioni dâ squatra di capiunati prufissiunistici.
29 di giugnettu, martidìa
- Gela: Ieri fu ripiscatu nu rilittu di na navi greca datata dû 500 a.C. Lu statu ginirali dâ navi, scuperta ntô 1988 è bonu grazzî ô funnu argillusu dû mari.
31 di giugnettu, jovidìa
- New York: Nu tribbunali desi raggiuni a Alinghi ntô cuntinziusu contra Oracle. La America's Cup ca veni nun è cchiù privista comu duellu di catamarani gicanti, ma graputa a tutti l'autri challengers.


text:
E' vastasa, sì nà patata vastasa
patata vastasa , vastasa vastasa
sì nà patata vastasa
patata vastasa , sì nà patata vastasa
vastasa vastasa
In Sicilia c'è un piattu tradizionale c' havi un gustu, un gustu speciale
e na canzuni ci vulemu dedicare picchì picchì nì fa sempri priari
'a patata vastasa cunzata cu cori chi quannu la tasti è deliziusa
bianca patata e russa cu pumaroru, patata vastasa chi si sfiziusa !
attocca attocca a mia, squagghiata scotta, si squagghia 'n mucca, ci dugnu nà botta
matri che duci, tuttu arrimoddru, duci che duci, dru piricuddru
sbarrachiu l 'occhi quannu l 'haiu davanti, di cosa nica addiventa ranni
condita gustosa rianata o brasata, a mia 'a patata mi piaci vastasa !
E' vastasa, sì nà patata vastasa
patata vastasa , vastasa vastasa
sì nà patata vastasa
patata vastasa , sì nà patata vastasa
vastasa vastasa
aisa a manu si ti piaci a patata
aisa a manu si ti piace vastasa
yeoh ! patata vastasa, uooo ! vastasa vastasa
yeoh ! patata vastasa, uooo ! vastasa vastasa
c'abbrucia c'abbrucia, li cosci si rapi, s'adduma s'adduma, ma quantu ci piaci
c'abbrucia c'abbrucia, li cosci si rapi, s'adduma s'adduma, ma quantu ci piaci
"Ti chiuri sti ammi ?" ci rici sò matri, pigghiari lignati 'un ci piaci 'un ci piaci !
'a rosa si rape e quannu ecca vuci un viri l 'ura du babbaluci u vastuni ci piace, beddru duru, u vastuni ci piace, "dammillu dammillu !"
u vastuni ci piace, beddru duru, u vastuni ci piace, "dammillu dammillu !"
a sarda salata l' allicca l' allicca, 'u pisci arrustutu la ciara la ciara
ma iddra s'adduma cu focu r'accedro, matri che duci ! Matri che beddru !
RIT.
forti forti araciu araciu, a picca a picca ti gustu ti vasu
ti gustu araciu araciu ti vasu, prima araciu poi forti chiù forti
ecca ecca vuci chi colpi chi colpi, ecca ecca vuci chiù forti
mi piaci no piattu e magari no vasu ci ficcu la vucca e puru lu nasu
condita gustosa rianata o brasata, 'a mia patata mi piaci vastasa !


text:
Psicucinési
Psicucinési è la prisunta abbilitati di canciari la matèria, l'energia e lu spazziu usannu la propra menti. La natura cuntruversa dâ piscucinesi fa ca ci sunnu assai ca nun crirunu a stu finominu, e chi, comu lu CICAP sunnu dispunuti a mettiri â prova sti prisunti abbilitati. Pi àutri comu a Uri Geller o Nina Kulagina la piscucinesi è na vera e propria abbilitati.
Abbilitati[cancia | cancia la surgenti]
La psicucinési eni na parola usata ppi diffirenti abbilitati. St'abbilitati o spirtizzi sunu:
- mòviri uggetti (chissu jeni cchiu prupriamenti ciamàtu telecinési)
- canciari la forma di l'uggetti (chissu includi funniri o timprari mitallu)
- infruinzai iventi
- curari autri pirsuni ca stanu mali
- telitrasportu (spèriri e appari nta n'autru locu)
- viaggiàri attraversu uggetti comu a nu muru
- canciai n'uggettu nta quarchi jautru
- canciarìsi nta quarcun'autru
- criàri nu campu inirgeticu attornu a iddi stissi o a nu gruppu di pirsuni
- cuntrollu di lu ilettrumagnetismu
- cuntrollu di particeddi di luci (futòni)


text:
Winston Churchill
Winston Leonard Spencer Churchill (30 di nuvèmmiru, 1874 - 24 di jinnaru, 1965) era nu puliticanti ngrisi, canusciutu supratuttu pû sò rolu duranti la Secunna guerra munniali comu parti dî forzi alliati. Era lu primu ministru dû Regnu Unitu duranti la guerra. Veni cunziddiratu di tanti comu lu cchiù granni leader britànnicu dû sèculu XX. Fici puru surdatu, jurnalista, e scritturi. Nfatti vincìu lu Premiu Nobel pâ littiratura ntô 1953.
Lu sò partitu cunsirbativu pirdìu l'elezzioni dû 1945, ma riturnau ntô 1951 e iddu fici lu primu ministru arrè. Si ritirau dâ pulìtica ntô 1955.


text:
Tirrimotu dû 11 di jinnaru 1693
Nta dui voti, lu 9 e l' 11 di jinnaru dû 1693, lu trimotu scutìu nu tirritòriu grannìssimu dâ Sicilia, pruvucannu la distruzzioni tutali di chiossai di 45 centri abbitati e facennu quarchi 60.000 cristiani morti sutta a li macerî. Catania fu distruggiuta tutta, accussì comu a la cchiù granni parti dê lucalitati dû virsanti urientali di l'Etna e dê Munti Ibblei; Sarausa e Rausa e assai pruvinci d'iddi èppiru danni gravìssimi.
Ci foru forti scunvurgimenti dô solu nta n'ària assai granni e si vìttiru marimoti (tsunami) nta tutta la costa urientali di l’ìsula, di Missina a Sarausa. Danni ci foru macari nzinu a Palermu, â Calàbbria miridiunali e a Malta; la scussa principali fu assai sintuta macari a Trapani, ntâ Calabria sittintriunali e ntâ Tunisia.
La siquenza sìsmica ca cumprenni stu tirrimotu, accuminciau lu jornu 9 di jinnaru 1693 e cuntinuau pri quarchi dui anni, cu nu nùmmiru assai àutu di rèbbrichi (cchiù di 1500). L'eventu principali (XI gradu MCS) s'eppi a l'ori 9 dâ sira di l'11 jinnaru, doppu ca na para di scossi di cchiù nica ntinzità (circa VIII gradu MCS) s'avìanu gia' fattu sèntiri la sira dû jornu 9 e la matina dû stissu jornu 11. Li carattirìstichi di l'eventu principali, lu fannu assimigghiari, pi tanti cosi, ô tirrimotu dû 4 frivaru dô 1169 e fa pinzari ca la struttura sismugginètica è misa a mari, non luntanu dâ costa, tra Catania e Sarausa. Na cunferma di st'ipòtisi pò vèniri dû marimotu assuciatu cô tirrimotu ca, macari nta stu casu comu ntô 1169, curpìu la costa jònica dâ Sicilia. La prufunnità ipucintrali cunziddirata pi l'eventu principali è di quarchi 20 chilòmitri.
Ìndici
Li crònachi di l'èbbica[cancia | cancia la surgenti]
Di la crònaca di Nàpuli[cancia | cancia la surgenti]
(Nàpuli, 5 frivaru 1693) - "Li nutizzî capitati nzinu a ora di lu scrittu Tirrimotu, seguitu n Sicilia, sunnu lacrimèvuli, e nfaustìssimi, […] sunnu piruti molti di li Cità, Terri, e Casali dâ Valdèmoni ntê cuntorni di Mungibeddu, trà li quali l'antica, e famusa Cità di Catania, assirennu sia rimasta affattu disulata di abbitazzioni, e abbitanti..."
Crònaca di Augusta[cancia | cancia la surgenti]
"Augusta: rebbricò duminicadìa a l'ori 21, fu accussì gagliardu e furiusu, ca totarmenti spiantò tutti li Cunventi, tutti li Chiesi, tutti li Palaggi e tutti li casi, senza lassari ntê Cità né segni di frabbicati, né vistìggia di abbitazzioni, né furma di strati; […] ristò nzumma Augusta nu munzeddu di petri e di fràbbichi stinnuti n terra […] Mureru n tutta la Cità e tirritòriu trimmila e cchiossai cristiani […] Tutta la notti di dda mimuràbbili dumìnica la terra sempri fu nu cuntìnuu motu e trimori."
(BcdA, 1693, Bibbliuteca Comunali di Augusta, Manuscritti, Raccolta Blasco, vol. 638, Crònaca dê tirremoti dû 9 e 11 jinnaru 1693 scritta di na mònaca dû Munasteru di S. Catarina di Augusta, sèc. XVII)
Crònaca di Rausa secunnu li scritti di l'Abbati Ferrara[cancia | cancia la surgenti]
L'avvintura dû tirrimotu ncuminciò ê tri e tri quarti dâ notti dû 9 jinnaru. Ntâ prima notti, li siciliani durmìvanu prufunnamenti. La luna canciò di culuri e doppu n'ura vinni la prima granni scossa, priciduta di nu fracori suttirràniu, c'assimigghiava a nu tonu rimbumbanti. Lu primu jornu arriggistrau migghiara di vìttimi. Lu terzu jornu, lu finòminu s'arrivilò nta la sò dimenzioni cchiù apucalìttica. Si graperu fratturi ntâ terra, lu mari s'arritirau e appoi rifruiu cu li sò acqui, l'armali vìnniru sbarzati dâ forza dû sisma.
A Muòrica, supra 18.203 abbitanti, ni mòrsiru 3.400, a Rausa, supra 9.946 abbitanti pèrsiru la vita 5.000 pirsuni, a Vittoria supra 3.950 li morti foru 200, a Scicli li vìttimi foru 2.000 supra 9.382 abbitanti, a Spaccafurnu, mureru 2.200 risidenti supra 7.987, a Giarratana supra 2.981, non si sarvaru 541 abbitanti e pi finiri a Muntirussu mòrsiru 232 supra 2340 pirsuni. La "dulurusa traggedia" fu na pàggina di vita ca nun si difinìu nta dda notti.
Crònaca di Còmmisu[cancia | cancia la surgenti]
Di ddu trimentu tirrimotu, ca fu chiamatu "ranni" e dê danni ca fici a Còmmisu, avemu nu ricordu di crònaca, ca si leggi a fol. 56 dû Diàriu di l'ex Chiesa dû Gesù, unni è dittu:
«Giorno di domenica ad hora ventuna e un quarto fece un terremoto fortissimo, che in questa terra cascarno la maggior parti delli casi e cascò tutta la Matre Chiesa, S. Antoni, la Madonna del Carmine (SS. Cristo), la Catina, e restò in piedi la chiesa della SS. Annunziata, la chiesa del SS. Nome di Gesù, S. Biagio, S. Giuseppe, Monserrato, S. Lunardo, Gratia, Immacolata, Monastero S. Maria Regina delli cieli grandemente lesionati che tutti si dovettero presto riparare».
(Stu scrittu veni lassatu accussì com'è, senza traduzzioni 'n lingua siciliana, pi lassàrini l'autencitati e l'urigginalitati di l'èbbica).
Talìa puru[cancia | cancia la surgenti]
L'ùrtima distruzzioni di Catania


text:
Carnaluvari di Trinidad e Tobbagu
U Carnaluvari di Trinidad e Tobbagu jè n'eventu annuali di puttata mundiali comu u "Carnaluvari di Venezzia", u "Carnaluvari di Viareggiu, u "Carnaluvari di Riu de Janeiru".
Ìndici
Ìndici[cancia | cancia la surgenti]
Carnaluvari anticu[cancia | cancia la surgenti]
Câ scuperta dill'ìsula ntô 1498 duranti u terzu viaggiu di Cristofuru Colombu, Trinidad addiventa territoriu e culonia dill'Imperu Spagnolu, avampostu strategicu e privileggiatu, grazzi a sô favurèvuli posizzioni giogràfica, pû cuntrollu dû vicinu cuntinenti currispundenti a chiddu chi ùoggi jè chiamatu Amèrica dû Sud. A Spagna c'avia cuntribuitu ô sviluppu e ô prugressu dill'ìsula, câ "Cedula dâ Pupulazzioni" (Cedula della Popolazione) dû 1783 chi stìenniu e favuriu l’europei c’aviunu ntinzioni di trasferirisi a Trinidad. Cû sta liggi i culoni francisi, pî fujeri ê strammamenti dâ Rivuluzzioni francisa in patria, chê schiavi creoli, omini di culuri e mulatti libbiri dill'ìsuli vicini di Saint Vincent, Grenadine, Grenada, Guadalupe, Martinica e Dominica, pupularunu Trinidad pî travagghiari ntê piantagiuni di canna da zuccuru, ncintivati cû tassi cchiù liggìeri pî deci anni e l'assegnazzioni d'appezzamenti di terra bona pî zappari. A pupulazzioni in princìpiu fatta di Amerindi Caraìbbici e Arawak ìndigini, s'arricchiu di miticci e mulatti duvuti ê trafici di schiavi dall’Àfrica. Ntô 1797 Trinidad addiventa na culonia dû Regnu Unitu, c’una pupulazzioni di lingua francisi, sutta i liggi spagnoli e assemi a Tobbagu jè nziccata ntê territori d'Innie Britannici di Levanti (British West Indies), nomu duvutu a sbagghiata cunvinzioni dû scuprituri gènuvisi Colombu d’agghicari ntâ ll’Innia di Marcu Polu facendu strada via mari ntô versu cuntrariu. Sti nùovi immigrati fundarunu paìsi comu “Blanchisseuse”, “Champs Fleurs”, “Cascade”, “Carenage” e “Laventille”. U Carnaluvari jè impurtatu dê francisi, dirivatu da chiddu europeu, cunzatu e ammiscatu chê tradizzioni e usanzi dî schiavi. In princìpiu c’era u divietu di prisinziari ê fistini di stampu europeu e i servi cunfinati ntê sô casi. Cô tempu puru i schiavi furunu ammessi, cunzandu elementi propri cû chiddi dî patruni ma, spissu puru a imitari e qualchi vùota a buffuniari cû biffarda malizia u cumportamentu dî princìpali ntê balli màscarati. Fonnendu chiddi chi in princìpiu erunu festi pû raccoltu, fatti di sonu, cantu, ballu, dû Canboulay assemi a simulazzioni di cummattimenti chê vastuni e i riti prucissionali rievucativi e commemurativi ô lustru di ntorcie, u accumpagnamentu cantatu e ritmatu dû travagghiu ntê campi ntâ fumma àfricana Kaiso e pî timminari, a satira versu â malacrianza di na classi duminatrici e spissu arruganti, tuttu chistu custituisci l’abbozzu dû Carnaluvari di Trinidad e Tobbagu. Abulita â schiavitù ntô 1838, i discindenti àfricani liberarunu â versioni dû Carnaluvari pî stradi attraversu l'usu di tammuri, dî sezzioni rìtmichi comu u “bambù Tamboo” e di autri usi e custumi d’ogni nova pupulazzioni jùnciuta a Trinidad. Ùoggi na rievocazzioni dû Carnaluvari dî Schiavi “J'Ouvert”, câ faccia e u corpu tinciuti chê culuranti cchiù disparati, àbiti e robba strazzata, stiriddata, nzivata e lurda, si cilibbra cû longhi sfilati ntê matinati dû Lùniri Grassu. I cummattimenti simulati chê vastuni e l'accumpagnamentu musicali chê percussioni d'Àfrica di Punente furunu vietati ntô 1880, dùoppu i disòrdini Canboulay (Riots Canboulay) e i liggi ngrisi dill'epuca. I vastuni furunu canciati chê canni di bambù, chi furunu tonna vùota vietati pî evitari problemi di òrdini pubblicu. I percussioni ricumpareru ntô 1937 utilizzandu materiali di riciclu: “buttigghia e cucchiaru”, commogghi di pignate e di cati da munnizza, di padedde, biruni da benzina. I steel pans ùora sunnu na parti mpurtanti dâ scena musicali di Trinidad e sunnu na sezzioni pupulari dî cuncursi di musica denuminata “Canboulay”. In princìpiu signalati comu malacarni e tinti, quannu ntô 1941 a Marina dî Stati Uniti arrivò a Trinidad, i “Panmen” resuru pupulari sta nova fumma musicali e i strumenti tra i surdàti àmiricani, e chisti ntusiasti, ficiru canusciri a nuvità ntâ tuttu u munnu.
Carnaluvari modernu[cancia | cancia la surgenti]
U Carnaluvari di Trinidad e Tobbagu jè un fistinu annuali chi si teni ntê jùorni avanti u Mèrcuri rê Cìnniri e jè famusu pî custumi culurati dî participanti e i festi esuberanti seguendu un calannariu chinu c’anticipa di sumane i princìpali manifestazzioni. Nùmmurusi attrazzioni culturali interessunu tutti l’abbitanti dill'ìsula e i migghiara di furasteri agghicati pî l'occasioni, in esecuzioni finu e sfilati dû Lùniri e Màrtiri. “Si nun si fistiggia, si sta preparandu o si piensa ô Carnaluvari”, accussì amanu ripetiri i “Trini” dâ loru manifestazzioni. I priparativi durunu tuttu l'annu ma, i cilibbrazzioni si ràprunu dùoppu Natali pô “Boxing Day”, u 26 dicèmmiru, iùornu di Santu Stefanu quinni jè tuttu un festinu o un eventu musicali arrìeri a ll’autru. S’accumincia chê cumpitizzioni fra scole ê ballu di Calypsu, Limbu e impunenti cuncerti Soca. Sunnu prisintati i brani o culonni sonori dî vari bandi o gruppi màscarati, veri e propri crapuliamenti musicali ntê vari prugrammi radiu. I “Steelbands” o bandi di percussioni accumincianu i priparazzioni pî “Panorama”, a cumpetizzioni pî bandi dî “steel pan” chi si teni dô 1963. A cumpetizzioni Panorama finisci Sàbbatu Grassu ntâ nuttata pricidenti l'iniziu ufficiali dû Carnaluvari. U cori dâ festa musicali jè u Calypsu chi dô 1960 jè fusu câ musica e u stili funk p’addivintari soca calypsu attraversu l'interpretazzioni di “chantwells”. Cuncursi di custumi, “Stickfighting” o cummattimenti chê vastuni, di canti e balli sunnu cumpunenti mpurtanti dû festival. U Carnaluvari comu jè cilibbratu a Trinidad e Tobbagu si fistiggia puru in tanti autri cità dû munnu. Ntê zoni accumunati storicamenti dû Culonialismu Francisi o chi ospitanu grandi cumunità Caraìbbichi. Nazzioni comu Curaçao, Dominica, Santa Lucia, Anguilla, Antigua e Barbuda, Aruba, Barbados, Grenada, Haiti, Giamaica, Guadalupe, Saint Vincent e Grenadine, Saint Kitts e Nevis, Saint Martin, ntê Ìsuli Vèrgini, ntê Stati Uniti e U.S. Ìsuli Virgin hannu u denominaturi cumuni dâ cilibbrazzioni dô J'Ouvert. I grossi cumunità Caraìbbichi all'esteru organizzanu impunenti fistiggiamenti in dati differenti chi vannu da New Orleans, Miami cô “Miami Carnival”, Houston cô “Carifest”, Toronto cô Caribana, New York City cô "Labor Day Carnival - Day Parade West Indian” o “Crown Heights” quarteri di Brooklyn pî finiri cû ll'ultimu appuntamentu duranti l'ultimu “bank holiday" d'austu a Londra cô "Notting Hill Carnival" u cchiù affuddatu. Pî l’elencu completu dî fistini dû “Caribbean Carnival” viri Carnaluvari Caraìbbico ntô munnu.
Lùniri o J'Ouvert[cancia | cancia la surgenti]
J'Ouvert jè a cchiù rituali dî cilibbrazzioni cchiù antichi esprissioni dî storia, folklore e cultura dill'ìsula. Tìnciuti dî cioccolatti, grassu, ùogghiu e pittura, pìci, melassa, bandi bucianti di figuranti mimunu diàvuli, dimoni, mostri e fùodditti scurdandusi ogni inibbizzioni e scìummicandu u scantu dû scuru, ricaccandu l'esprissioni cuntenta, filici e fistusa dê schiavi ntê fistiggiamenti pî la riattruvata libbirtà dâ schiavitù cuncessa ntô 1838. Esprissioni dâ libbirtà riattruvata, rasenta l’eccessi propriu ntâ riproposizzioni dî riti dû Carnaluvari, jè ipotizzabili chi cetti tradizzioni J'Ouvert riportinu â memoria i dìsordini civili di Portu di Spagna, quannu â genti si nzinvava d’ùogghiu o virnici o pìci p'evitari d’essiri ricunusciuta. Si u Màrtiri jè u iùornu dâ festa, dî sensi, dû divertimentu, u J'Ouvert jè u iùornu dâ giuiusa rievocazzioni, dû ricunuscimentu dî propri radici, d'affermazzioni d'appartininza incancellabbili a identità culturali cunchiuduta e cunsolidata. Cû l'“Emancipation Bill” i discindenti dê schiavi adottunu i pratichi Canboulay comu fistiggiamenti pî cilibbrare l'“Emancipation Day”, iùornu fistiggiatu inizialmenti u 1° austu, anticipandulu â notti a cavaddu fra a Dumìnica e u Lùniri Grassu. Lùniri ê 04:00 i rituali accumincianu ntô gghinu dâ notti, in princìpiu ntô silenziu cchiù funnu chi va via via pupulandusi da tirrificanti fijuri chi fummunu prucissioni fra esilaranti e criscenti ritmi di musica soca sparata a tuttu volumi da TIR musicali satando “jumping up” a migghiara pî stradi facendu “wining” o “gyrating of the hips” o “annacamentu dî cianchi, dî natichi e dill’anchi”. L'eccitazzioni e u divertimentu arrivunu a picchi auti ma, u “J'Ouvert” custituisci sulu na specie di riscaldamentu pî chiddu chi si pruspetta câ sfilata dû Màrtiri Grassu. I tradizzioni dô J'Ouvert varianu assai da nazzioni a nazzioni dû comprensoriu dê Caraìbbi. A Trinidad e Tobbagu, na parte di tradizzioni detta l'usu di culuranti supra i corpi dî participanti canusciuti come "Jabs Jab". Tuttu chistu trova funnamentu ntô sviluppu agricolu in origgini e successivamenti, ntô setturi minerariu e petroliferu ntê l'ultimi decenni, nun scurdandusi dâ prisenza dû cchiù granni Lagu di pìci dû munnu. I tempi sunnu canciati pur ntô rispettu di tradizzioni, sempri cchiù usati culuranti fatti apposta supra a fisici scattanti e sculpiti, custumi nichi chi dannu risautu a corpi statuari chi di travagghiu ntê campi o ntê mineri hannu vistu picca. Sensualità e beddizza, frivulizza e faccia tosta, esteriorità e cuinvolgimentu, ammiccamenti e rapimentu di sensi ntô ritmu cullittivu unni i veri patruni sunnu i flussi d’ormoni e i scarichi d'adrenalina misi in circulu da allentati freni dâ libbidini. Ntâ l'ìsuli di Dominica, Santa Lucia, Guadalupa, Saint Martin e Haiti i participanti cilibbrano sunandu flauti e cunchigghie o battendu tammuri di peddi di capra, ferri da stiru o vastuni di bambù e cantandu canzuni pupulari. J'Ouvert jè parti integranti dô Carnaluvari ed jè suggettu a tanti influenzi: spagnola, ngrisa, francisa, àfricana, inniana e di tanti autri gruppi etnici chi hannu lassatu signali incancellabili.
Màrtiri - Carnaluvari oggi[cancia | cancia la surgenti]
N’esplosioni di culuri, affuddati gruppi màscarati, custumi spettaculari, trascinanti musica, trasgressivi bisbocci, party bagordi carichi di adrenalinica trasgressività e tanta poliedrica criatività, ciumi di Rum e birra, u Carnaluvari di Trinidad ha espurtatu similari cilibbrazzioni ntâ tuttu u munnu ma, nessun'autra manifestazzioni pò rivalìggiari e cumpitire in tema d'abbandunu d'inibizzioni, eufuria e splendidu, stupendu spittaculu. A sfilata dû “Carnival Tuesday” o Màrtiri Grassu jè nticipata dall'assembramentu di numerusi e affuddate band chi cumincia prestu quannu cintinara di migghiara di fijuranti in custume, secundu u tema dâ propria sezzioni e gruppu màscaratu, si spieguno pî l'ammassamentu ordinatu e u corteu dô protocollu e pircursu prestabilitu. Ogni banda segui un cuncettu prestabilitu: storicu, mitologicu, attuali o tropicali, cuncetti chi ponnu seguiri variazzioni a secunda di sezzioni chi cumpungunu i gruppi senza mai alluntanarisi dû tema princìpali. L'itinerariu dû corteu prividi u transitu attraversu u “Queen’s Park Savannah” u cchiù granni parcu citadinu unni di frunti a telecameri e na giuria i vari sezzioni di gruppi scatinunu u propriu dinamismu pi la cunquista dû titulu di "Champion Band" e essiri primiata cû titulu "Masquerade Band of the Year". Quannu ê 00:00 dû Mèrcuri rê Cìnniri (Ash Wednesday) impruvvisamente s’astutunu i luci e l’altoparlanti si zittisciunu, tra figuranti surati e facci chi chiànciunu temmina ufficialmenti un Carnaluvari e si jettunu immediatamenti i basi pî chiddu successivu.
Carnaluvari - Struttura[cancia | cancia la surgenti]
Date Carnaluvari[cancia | cancia la surgenti]
U prospettu mmustra i dati dô Carnaluvari dî Trinidad e Tobbagu dû 2013 finu u 2020.[1]
Cumpitizzioni[cancia | cancia la surgenti]
- Steelpan. Cumplessi ntê sezzioni nichi, menzane e granni.
- Band. Gruppi màscarati ntê sezzioni nichi, menzane e granni.
- Stickfighting. Cummattimenti chi vastuni.
- Panorama.
- Calypsu e Limbu.
- Kiddies Carnival o Carnaluvari dî Picciriddi.
- Calypsu Monarch.
- Soca Monarch. Ntê sezzioni “Groovy” e “Power”.
- Kings e Queens. U Re e a Riggina assuluti dû Carnaluvari scelti medianti cuncursi fra i Re e Riggini dî Band.
I cuncursi musicali custituisciunu a colonna dû Carnaluvari. Esseri numinatu “Calypsu Monarch” jè unu dî cchiù granni unuri dû paisi e a cumpetizzioni va in onda supra i riti televisivi nazziunali. Trinidad e Tobbagu jè multiculturali (amerindi, europei, àfricani, inniani, cinisi e dû Mediu Orienti) e tutti i sô gruppi hannu cuntribuitu ad alimentari i nfluenzi musicali e i soni dû Carnaluvari. Sti culturi hannu datu vita a na musica assai diversa da chidda dû “Carnaluvari in Spagna”, “Carnaluvari di Venezzia” o “Carnaluvari di New Orleans”. I custumi dî Re e Riggini di grandi dimensioni hannu un ruolu importanti ntê cilibbrazzioni dû Carnaluvari di Trinidad. I participanti vestunu custumi elaburati, riccamenti decurati chê piume e paillettes. Bande di Carnaluvari sonnu gruppi organizzati cumposti da participanti chi pagunu pî custumi elaburati da stilisti e cuciuti da squadri di vuluntari. A danza in custume di participanti pî stradi jè garantita dô sonu di na steel band, na fanfara o un dj soca a bordu di tir musicali: tuttu chistu si riassume ntô tèrmini “jucare mas”. Na carattiristica unica da sfilata jè chi a genti dû postu e furasteri partecipanu a parata dî bande. Ogni banda jè guidata da un Re e da na Riggina chi vestunu custumi assai granni chi spissu richiedunu estensioni e i roti pî aiutari i “Masquerader” a puttarli pî stradi. Ogni annu la “Dimanche Gras” (Dumìnica dî Carnaluvari) un cuncursu jè tenutu pî assegnari u titolu di Re e Riggina dû Carnaluvari. U Carnaluvari dû Lùniri e Màrtiri, i band sunnu in cumpetizzioni pî vinceri u titulu di Banda dill'annu. I picciriddi s’arricrianu partecipandu a “Carnaluvari di Picciriddi”, a cuncursi e sfilati chi si svolgiunu i semani prima dû culmini dû festival. U Carnaluvari fa parti dû programma di studi nazziunali, diversi piani di studiu si svolgiunu pressu i scoli di tuttu u paisi. Spetta all’autorità reggionali organizzari e gistiri manifestazzioni simili ntê città cchiù nichi e ntê villaggi.
Gruppi[cancia | cancia la surgenti]
Ê cumpetizzioni partecipunu numerusi Band chi seguonu un tema assegnatu chi caratterizza u generi dû custume. Â singula Band jè cumposta da svariati sezzioni cuntraddistinti da variazzioni di custumi nell'ambitu dû stissu tema. Capi Band e stilisti cumincianu a travagghiare supra i prisintazzioni cû misi d’anticipu. I custumi sunnu disponibili pî l'acquistu ô campu mas. Alcuni campi offrunu custumi in vindita online e tutta na serie di servizi chi vannu dà Sicurezza all'assistenza medica, dà lugistica ô catering, supporti nicissari pî affruntari i 16 uri dû corteu ô soli di Portu di Spagna. Ogni Banda nomina un Re e na Riggina dà Band, i quali partecipanu all'assegnazzioni dû titolo di Re e Riggina assuluti dû Carnaluvari.
Elencu dî Band o gruppi màscarati partecipanti all'edizzioni "Gran Bacchanal" Carnaluvari 2013.
J'Ouvert Bands
Kiddies Bands
Màschiri[cancia | cancia la surgenti]
Edizzioni antichi[cancia | cancia la surgenti]
Galleria[cancia | cancia la surgenti]
Libri[cancia | cancia la surgenti]
Noti[cancia | cancia la surgenti]
Lijami nterni[cancia | cancia la surgenti]
- Diariu dû Carnaluvari
- Situ Ufficiali Enti Turismu di Trinidad e Tobbagu
- Calannariu e Situ dû Turismu di Trinidad e Tobbagu
- Situ Ufficiali dâ Commissioni pû Carnaluvari
- Informazzioni e custumi dû Carnaluvari di Trinidad e Tobbagu
- Â scuperta dû Carnaluvari
- Carnaluvari Trinidad e Tobbagu 2013
- Organizzazzioni dû Calypsu di Trinidad e Tobbagu
- Â scuperta di Trinidad e Tobbagu
- Bande dû Carnaluvari di Trinidad e Organizzazzioni Eventi
- Storia Munarca dû Soca
- Màschiri tradizziunali di Trinidad
- Pirsunaggi dû Folklore di Trinidad e Tobbagu
- Annati e Band vincitrici Carnaluvari di Trinidad e Tobbagu
Autri proggetti[cancia | cancia la surgenti]
Lijami di fora[cancia | cancia la surgenti]
- Carnaluvari dî Trinidad e Tobbagu: U chiù grossu spettaculu dû munnu
- Situ ufficiali dû Carnaluvari di Notting Hill


text:
Laozi
Laozi, 老子, pinyin: Lǎozǐ; translittiratu macari ntê formi Lao Tzu, Lao Tse, Lao Tze, Lao Tzi e àutri, fu una dî figuri maiuri dâ filusufìa cinisa (la sò esistenza riali è ancora dibbattuta. Attinènnuni â tradizzioni cinisa, iddu campau ntô sèculu VI a.C., puru siddu tanti stòrici còllucanu la sò vita ntô sèculu IV a.C., lu pirìudu dî Centu scoli di pinzeru e dî Stati Cummattenti. S’attribbuisci a Laozi la scrittura dû Tao Te Ching (testu sacru taoista), e iddu stissu è cunzidiratu lu funnaturi dû Taoismu. Puru lu menu canusciutu Hua Hu Ching (na tradizzioni urali tramannata di ginirazzioni di mònaci taoisti) è spissu attribuutu a Laozi
La vita[cancia | cancia la surgenti]
Si canusci assai picca supra la vita di Laozi. La sò esistenza è tutt'oi oggettu di cunfirenzi, quantu l’è la stisura dû Tao Te Ching. La sò figura fu, ntô cursu dî sèculi, mitizzata e divinizzata. Na liggenna cunta ca nascìu ntô Ku, prifittura Chu (currispunnenti a l'attuali cuntìa di Lùyì ntâ pruvincia di l'Henan), nta l’ùrtimi anni dû Pirìudu dâ Primavera e di 'Autunnu. N’àutra virsioni ni còlluca la nasciuta ntâ cuntìa di Guoyang, pruvincia d’Anhui.
La liggenna voli ca nascìu di na vìrgini, doppu vari anni di gravidanza, p’arcuni virsioni ottu, p’àutri ottanta, o puru 97. Sta liggenna duna na spiegazzioni dû nomu, ca littirarmenti signìfica lu Mastru Vecchiu o lu Picciottu Vecchiu.
Particulari ricurrenti è ca la fìmmina desi luci a Lao dû cavu ascillari. Li cunti sunnu mpricisi circa la scigghiuta di l'ascedda.
‘N accordu â liggenna e â biografìa cuntinuta nta l'òpira di Sima Qian, Laozi fu cuntimpuràniu di Cunfuciu, e travagghiau comu archivista ntâ Bibblioteca Mpiriali dâ dinastìa Zhou (1122 – 256 a.C.). Cunfuciu lu ncuntrau vuluntariamenti o accidintarmenti nta l'attuali Luoyang, unni Cunfuciu usava ricàrisi pi cunzurtari la bibblioteca. La storia cunta ca Cunfuciu, ntê simani succissivi, discutìu li chiavi dû Cunfucianèsimu, nzèmmula a Laozi. Na liggenna taoista cunta ca Cunfuciu apprinnìu assai di cchiù parrannu cu Laozi ca cunzurtannu la bibblioteca.
N sèquitu, Laozi lassau la sò prufissioni. Arcuni affèrmanu ca viaggiau versu Occidenti cu lu sò bùfalu, attraversu lu Statu di Qin. Agghicatu ô postu di guardia di Hangu, Laozi fu nterpillatu di n’ufficiali, Yixi, lu quali ci addumannau di lassari quarchi scrittu supra la sò filusufìa prima di jirìsinni. L’arrispunnuta di Laozi a l'ufficiali foru li cincumila ideogrammi dû Tao Te Ching, la prima e ùnica òpira scritta dû filòsufu. Lao Tzi, nta nu certu senzu nigannu pratticamenti cu lu scrìviri propiu l'essenza dû sò pinzeru, lassau lu sò testu supra tavuleddi di bambù ô guardianu. Fattu chistu Laozi ripartìu e scumparìu senza èssiri mai cchiù vistu ntê distisi disèrtichi. Ròtuli e dipinti discrìvinu Laozi comu n’omu anzianu, tignusu, cu varva janca longa. È di sòlitu raffiguratu n viaggiu nzèmmula ô sò bùfalu d'acqua.
Lu Taoismu[cancia | cancia la surgenti]
Lu Tao Te Ching (o Dao De Jing), è cunzidiratu n'òpira di valuri culturali mmenzu. Cummigghia campi ca vannu dâ filusufìa, â spiritualitati nnividuali, ê dinàmichi dî rapporti nterpirsunali. Lu libbru cunteni struzzioni 'ammucciati', ovveru sutta forma d’afurismi e mitàfuri, supra la visioni spirituali dû munnu, la miditazzioni e la rispirazzioni.
Laozi sviluppau lu cuncettu di Tao, solitamenti traduciutu comu la Vìa, un cuncettu cû significatu strittamenti culligatu a l'òrdini còsmicu di l'universu: La Vìa è la Natura. Laozi sviluppau puru lu cuncettu di Wei Wuwei (o Wei-wu-wei, o simpricimenti Wu Wei), l'azzioni senza azzioni. Chistu nun signìfica affattu ca nun abbisogna fari nenti, ma c’abbisogna astinìrisi di l'aviri obbiettivi ca nun si ponnu jùnciri, megalòmani e fortimenti prifissati.
Laozi affirmava ca la viulenza havi a èssiri riggittata quantu cchiù pussìbbili, e ca la guerra, puru siddu vinciuta è sempri purtatrici di morti cchiuttostu ca di festi e trionfi.
Comu tanti àutri filòsufi dâ Cina antica, Laozi spiega spissu li sò idìi attraversu l'utilizzu di paradossi, analuggìi, ditti antichi, ripitizzioni, simmitrìi, rimi e rìttimi. Li scritturi attribbuuti a iddu sunnu ricchi e puètichi. Sunnu un puntu di nizziu pî miditazzioni ntrospittivi o cosmològgichi. Macari tanti tiurìi estètichi di l'arti cinisa sunnu anchiamenti basati ntô sò pinzeru e nta chiddu dû sò discèpulu cchiù strittu, Zhuang Zi.
Tanti affèrmanu ca paralleli stritti â filusufìa taoista si ponnu attruvari, n occidenti, nta l’òpiri di Ananda Coomaraswamy e René Guénon.
Nfruenzi[cancia | cancia la surgenti]
Lu siquaci cchiù famusu di Lao Tzi, Zhuang Zi (o Chuang Tzu), scrissi n’àutru libbru (ca ci’havi lu midèsimu nomu dû sò auturi) assai mpurtanti, cuntinenti idiali di nnividualismu, libbirtati e arti.
Noma[cancia | cancia la surgenti]
Lu nomu Laozi è n’onurìficu. Lao signìfica viniràbbili o vecchiu. Zi o Tzu traduciutu ginirarmenti cu omu, picciottu, è macari un tèrmini cinisi equivalenti di visconti, usatu comu tèrmini di rispettu pi li mastri granni; quinni, Laozi pò èssiri ginericamenti traduciutu comu lu Mastru Viniràbbili o lu Mastru Vecchiu.
Lu nomu pirsunali di Laozi putissi aviri statu Li Er e lu sò nomu di curtisìa Boyang o Dan, ca ginirarmenti signìfica mistiriusu.
Laozi è puru canusciutu comu:
- Laodan
- Signuri Granni
- Li lu Signuri Granni
- Lao lu Signuri Granni
- Laozi lu Signuri dû Tao
Câ dinastìa Tang, pi criari na cunnissioni di manera ca Laozi risurtassi nu catanannu dâ famigghia mpiriali, fu onurificatu cû tìtulu di Mpiraturi di Xuanyuan (elimintaritati prufunna) e cû nomu di tempiu di Shengzu, ca signìfica Santitati o Prugginituri Saggiu.
Bibbliografìa[cancia | cancia la surgenti]
- (EN) Holmes Welch, Taoism: the Parting of the Way (1957, 1965) ISBN 0807059730
- (EN) Arthur Waley, The Way and Its Power: A Study of the Tao Te Ching and Its Place in Chinese Thought (1958) ISBN 0394172078
- (EN) Dim Cheuk Lau, Lao Tzu: Tao Te Ching (1963) ISBN 014044131X
- (EN) Chan Wing-tsit, The Natural Way of Lao Tzu (1963) ISBN 0691019649
- (EN) Robert Henricks, Lao-Tzu, Te-Tao Ching: A New Translation Based on the Recently Discovered Ma-wang-tui Texts (1989) ISBN 0345370996
- Carlo Moiraghi, Colloqui con Lao Tzu: Tao Te Ching e mondo moderno, Milano: Armenia, 1995 ISBN 8834406702
- (EN) Ni Hua-ching, The Complete Works of Lao Tzu: Tao Teh Ching & Hua Hu Ching (1997) ISBN 0937064009
- Osho, Tao: discorsi sul Tao-te-ching di Lao Tzu, trad. Swami Anand Videlha, 2 voll., Roma: Mediterranee, 1997 ISBN 8827201467
- Francesco Tomatis, Dialogo dei principi con Gesù, Socrate, Lao Tzu, prifazzioni di Piero Coda, Milano: Bompiani, 2007 ISBN 9788845259562
Vuci currilati[cancia | cancia la surgenti]
Lijami cû fora[cancia | cancia la surgenti]
- (EN) Nu portrait di Laozi, basatu nta fonti stòrichi.
- (EN) Nzignamenti supra lu Taoismu, Laozi, la sò vita e la sò filusufìa.
- (EN) Cullezzioni di fonti supra a Laozi: Lao Tse e Taoismu.
- (EN) Nciclupidìa filusòfica Stanford
- “Tao Te Ching” Audiulibbru - Littura ntigrali MP3 Creative Commons - a cura di Liber Liber, pruggettu Libbru parratu.


text:
772
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
Nati[cancia | cancia la surgenti]
Morti[cancia | cancia la surgenti]
- 24 di jinnaru: Papa Stefanu III, papa sarausanu
- Sant'Jacupu di Catania, fu ammazzatu vittima di la riprissioni iconuclasta, (data ncerta, lu 772 è la data ritinuta di Amari, lu 740 è la data ritinuta di Clarenza)